title: Rozhodnutie Komisie z 3. decembra 2001 o uzatvorení dodatočného protokolu, ktorý upravuje obchodné aspekty Stabilizačnej a asociačnej dohody medzi Európskymi spoločenstvami a ich členskými štátmi na jednej strane a Chorvátskou republikou na strane druhej, aby sa zohľadnil výsledok rokovaní medzi stranami o vzájomných preferenčných koncesiách pre niektoré vína, o uznaní, ochrane a kontrole názvov vín a o vzájomnom uznaní, ochrane a kontrole označení liehovín a aromatizovaných nápojov

text:
Dôležité právne oznámenie

|

32001D0918

Úradný vestník L 342 , 27/12/2001 S. 0042 - 0044

		Rozhodnutie Komisiez 3. decembra 2001o uzatvorení dodatočného protokolu, ktorý upravuje obchodné aspekty Stabilizačnej a asociačnej dohody medzi Európskymi spoločenstvami a ich členskými štátmi na jednej strane a Chorvátskou republikou na strane druhej, aby sa zohľadnil výsledok rokovaní medzi stranami o vzájomných preferenčných koncesiách pre niektoré vína, o uznaní, ochrane a kontrole názvov vín a o vzájomnom uznaní, ochrane a kontrole označení liehovín a aromatizovaných nápojov(2001/981/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na článok 133 spolu s prvou vetou druhého pododseku článku 300 ods. 2 a článku 300 ods. 4,so zreteľom na návrh Komisie,keďže:(1) Stabilizačná a asociačná dohoda medzi Európskymi spoločenstvami a ich členskými štátmi na jednej strane a Chorvátskou republikou na strane druhej, ďalej iba ako "stabilizačná a asociačná dohoda", bola iniciovaná 14. mája 2001 a podpísaná 29. októbra 2001. Článok 27 ods. 4 stabilizačnej a asociačnej dohody stanovuje, že sa ešte musia definovať obchodné dohody, ktoré sa budú uplatňovať na výrobky z vína a liehovín.(2) V súlade so smernicami, ktoré Rada prijala 13. novembra 2000, Komisia a Chorvátska republika 20. apríla 2001 uzavreli dohodu o nových vzájomných obchodných koncesiách pre niektoré vína a o vzájomnom uznaní, ochrane a kontrole názvov a označení vín a liehovín. Aby sa zabezpečila dôslednosť v rámci celkového stabilizačného procesu, výsledky týchto rokovaní by sa mali začleniť do rámca stabilizačnej a asociačnej dohody vo forme dodatočného protokolu.(3) Ustanovenia na prijatie vykonávajúcich nariadení o preferenčných obchodných koncesiách stanovených pre niektoré vína by mala vypracovať Komisia za pomoci Výboru pre colný sadzobník vytvoreného podľa článku 248a nariadenia Rady (EHS) č. 2913/92 z 12. októbra 1992, ktorým sa ustanovuje Colný sadzobník spoločenstva [1], nehľadiac na článok 62 nariadenia Rady (ES) č. 1493/1999 zo 17. mája 1999 o spoločnej organizácii trhu s vínom [2]. Komisia vypracuje potrebné doplnky a zmeny a technické úpravy podľa vykonávajúcich nariadení, ktoré by mali vyplývať z nových preferenčných dohôd, protokolov, výmen listov alebo iných aktov uzatvorených medzi Európskym spoločenstvom a Chorvátskou republikou alebo ktoré sú potrebné v dôsledku zmien sadzobníkov kombinovanej nomenklatúry a TARIC.(4) Aby sa umožnilo vykonávanie niektorých ustanovení protokolu, Komisia by mala byť oprávnená schváliť v mene spoločenstva rozhodnutia, ktorými sa menia a dopĺňajú zoznamy a protokoly dohody o vzájomnom uznávaní, ochrane a kontrole názvov vín (príloha II k protokolu) a dohody o vzájomnom uznávaní, ochrane a kontrole označení liehovín a aromatizovaných nápojov (príloha III k protokolu). Pri prijímaní týchto aktov by mal Komisii pomáhať Riadiaci výbor pre vína, ktorý bol ustanovený podľa článku 74 nariadenia (ES) č. 1493/1999 na jednej strane a na strane druhej Implementačný výbor pre liehovinové nápoje, ktorý bol ustanovený podľa článku 13 nariadenia Rady (ES) č. 1576/89 z 29. mája 1989 stanovujúceho všeobecné pravidlá pre definovanie, opis a prezentáciu liehovinových nápojov [3], a Implementačný výbor pre aromatizované vína, ktorý bol ustanovený podľa článku 12 nariadenia Rady (EHS) č. 1601/1991 z 10. júna 1991 stanovujúceho všeobecné pravidlá pre definovanie, opis a prezentáciu aromatizovaných vín, aromatizovaných nápojov vyrobených na báze vína a aromatizovaných vínnych koktailov [4].(5) Opatrenia potrebné na vykonanie tohto rozhodnutia by sa mali prijať v súlade s rozhodnutím Rady 1999/468/ES z 28. júna 1999 stanovujúcim postupy pre uplatňovanie vykonávajúcich právomocí udelených Komisii [5],ROZHODLA TAKTO:Článok 1Dodatočný protokol upravujúci obchodné aspekty Stabilizačnej a asociačnej dohody medzi Európskymi spoločenstvami a ich členskými štátmi na jednej strane a Chorvátskou republikou na strane druhej, ktorý zohľadňuje výsledky medzi stranami o vzájomných preferenčných koncesiách pre niektoré vína, o vzájomnom uznávaní, ochrane a kontrole názvov vín a vzájomnom uznávaní, ochrane a kontrole označení liehovín a aromatizovaných nápojov, (ďalej iba ako "protokol") sa v mene spoločenstva týmto schvaľuje.Text protokolu je pripojený k tomuto rozhodnutiu.Článok 21. Predseda Rady sa týmto oprávňuje, aby menoval osobu splnomocnenú podpísať protokol v mene spoločenstva, aby sa takto vyjadril súhlas spoločenstva s prevzatím tohto záväzku.2. Predseda Rady v mene spoločenstva oznámi tento súhlas, ako je stanovené v článku 3 protokolu.Článok 3Komisia prijme ustanovenia o uplatňovaní tarifných kvót pre niektoré vína určené v prílohe I k protokolu, rovnako ako zmeny a doplnky a technické úpravy vykonávajúcich nariadení potrebných v dôsledku zmien kódov kombinovanej nomenklatúry a vedľajších delení TARIC alebo vyplývajúcich z uzatvorenia nových dohôd, protokolov, výmen listov alebo iných aktov medzi spoločenstvom a Chorvátskou republikou, podľa postupu stanoveného v článku 4 ods. 2 tohto rozhodnutia bez toho, aby bol dotknutý článok 62 nariadenia (ES) č. 1493/1999.Článok 41. Komisii bude napomáhať Výbor pre colný sadzobník ustanovený podľa článku 248a nariadenia (EHS) č. 2913/92.2. Pri odkaze na tento odsek sa uplatňujú články 4 a 7 rozhodnutia 1999/468/ES.Obdobie stanovené v článku 4 ods.u 3 rozhodnutia 1999/468/ES sa určuje na tri mesiace.3. Výbor prijme svoj rokovací poriadok.Článok 51. Na účely rozhodnutí stabilizačného a asociačného výboru ohľadne vypracovania zoznamov chránených názvov stanovených v článku 4 ods. 7 a článku 14 ods. 2 písm. a) dohody o vzájomnom uznávaní, ochrane a kontrole názvov vín stanovisko spoločenstva prijme Rada kvalifikovanou väčšinou podľa návrhu Komisie.2. Bez toho, aby bol dotknutý odsek 1, na účely článkov 13 a 14 dohody o vzájomnom uznávaní, ochrane a kontrole názvov vín prijme Komisia potrebné akty doplňujúce a pozmeňujúce zoznamy a protokol k dohode podľa postupu určeného v článku 6 ods. 2 tohto rozhodnutia. Vo všetkých ostatných prípadoch, ku ktorým dôjde podľa vyššie uvedených článkov, stanovisko spoločenstva prijme a predloží Komisia.Článok 61. Komisii napomáha riadiaci výbor pre vína ustanovený podľa článku 74 nariadenia (ES) č. 1493/1999.2. Pri odkaze na tento odsek sa uplatňujú články 4 a 7 rozhodnutia 1999/468/ES.Obdobie stanovené v článku 4 odseku 3 rozhodnutia 1999/468/ES sa určuje na jeden mesiac.3. Výbor prijme svoj rokovací poriadok.Článok 71. Na účely rozhodnutí stabilizačného a asociačného výboru ohľadne vypracovania zoznamov chránených označení stanovených v článku 4 ods. 5 a článku 14 ods. 2 písm. a) dohody o vzájomnom uznávaní, ochrane a kontrole označení liehovín a aromatizovaných nápojov prijme stanovisko spoločenstva Rada kvalifikovanou väčšinou podľa návrhu Komisie.2. Bez toho, aby bol dotknutý odsek 1, na účely článkov 13 a 14 dohody o vzájomnom uznávaní, ochrane a kontrole označení liehovín a aromatizovaných nápojov prijme Komisia potrebné akty doplňujúce a pozmeňujúce zoznamy a protokol k dohode podľa postupu určeného v článku 8 ods. 2 tohto rozhodnutia. Vo všetkých ostatných prípadoch, ku ktorým dôjde podľa vyššie uvedených článkov, stanovisko spoločenstva prijme a predloží Komisia.Článok 81. Komisii napomáha Implementačný výbor pre liehovinové nápoje ustanovený podľa článku 13 nariadenia (EHS) č. 1576/89 a Implementačný výbor pre aromatizované vína, aromatizované nápoje vyrobené na báze vína a aromatizované vínne koktaily ustanovený podľa článku 12 nariadenia (EHS) č. 1601/91.2. Pri odkaze na tento odsek sa uplatňujú články 5 a 7 rozhodnutia 1999/468/ES.Obdobie stanovené v článku 5 ods. 6 rozhodnutia 1999/468/ES sa určuje na jeden mesiac.3. Výbore prijme svoj rokovací poriadok.Článok 9Toto rozhodnutie sa uverejní v Úradnom vestníku Európskych spoločenstiev.V Bruseli 3. decembra 2001Za RadupredsedaF. Vandenbroucke[1] Ú. v. ES L 302, 19.10.1992, s. 1. Nariadenie v znení nariadenia (ES) č. 2700/2000 (Ú. v. ES L 311, 12.12.2000, s. 17).[2] Ú. v. ES L 179, 14.7.1999, s. 1. Nariadenie v znení nariadenia (ES) č. 2826/2000 (Ú. v. ES L 328, 23.12.2000, s. 2).[3] Ú. v. ES L 160, 12.6.1989, s. 1. Nariadenie v znení nariadenia (ES) č. 3378/94 Európskeho parlamentu a Rady (Ú. v. ES L 366, 31.12.1994, s. 1).[4] Ú. v. ES L 149, 14.6.1991, s. 1. Nariadenie v znení nariadenia (ES) č. 2061/96 Európskeho parlamentu a Rady (Ú. v. ES L 277, 30.10.1996, s. 1).[5] Ú. v. ES L 184, 17.7.1999, s. 23.--------------------------------------------------


title: Rozhodnutie Rady z  30. novembra 2009 , ktorým sa mení a dopĺňa rozhodnutie Výkonného výboru zriadeného na základe Schengenského dohovoru z roku 1990, ktorým sa mení a dopĺňa finančné nariadenie v súvislosti s nákladmi na zriadenie a prevádzku technickej podpornej jednotky pre Schengenský informačný systém (C.SIS)

text:
               20.1.2010

               SK

               Úradný vestník Európskej únie

               L 14/9

         ROZHODNUTIE RADY
   z 30. novembra 2009,
   ktorým sa mení a dopĺňa rozhodnutie Výkonného výboru zriadeného na základe Schengenského dohovoru z roku 1990, ktorým sa mení a dopĺňa finančné nariadenie v súvislosti s nákladmi na zriadenie a prevádzku technickej podpornej jednotky pre Schengenský informačný systém (C.SIS)
   (2010/32/ES)
   RADA EURÓPSKEJ ÚNIE,
   so zreteľom na ustanovenia článkov 92, 92A a 119 Dohovoru, ktorým sa vykonáva Schengenská dohoda zo 14. júna 1985 uzatvorená medzi vládami štátov hospodárskej únie Beneluxu, Nemeckej spolkovej republiky a Francúzskej republiky o postupnom zrušení kontrol na ich spoločných hraniciach (ďalej len „Schengenský dohovor z roku 1990“) (1),
   keďže:

               (1)

               Schengenský dohovor z roku 1990 ustanovuje, že náklady na zriadenie a prevádzku C.SIS vrátane nákladov na rozsiahlu sieť, ktorou sa spájajú vnútroštátne časti Schengenského informačného systému (SIS) s C.SIS, a na jej šifrovanie hradia spoločne zmluvné strany.

               (2)

               Finančné záväzky vyplývajúce zo zriadenia a prevádzky C.SIS upravuje osobitné finančné nariadenie, ktoré bolo zmenené a doplnené rozhodnutím schengenského výkonného výboru z 15. decembra 2007 o zmene a doplnení finančného nariadenia o C.SIS (ďalej len „finančné nariadenie o C.SIS“) (2).

               (3)

               Pokiaľ ide o komunikačnú infraštruktúru schengenského prostredia, námestník generálneho tajomníka Rady bol rozhodnutím 1999/870/ES (3) a rozhodnutím 2007/149/ES (4) poverený konať v súvislosti so začleňovaním schengenského acquis do rámca Európskej únie ako zástupca niektorých členských štátov na účely uzatvárania a správy zmlúv o zriadení a prevádzke komunikačnej infraštruktúry pre schengenské prostredie „SISNET“ až do jej migrácie na komunikačnú infraštruktúru v zodpovednosti Európskej únie.

               (4)

               Finančné záväzky vyplývajúce zo zriadenia a prevádzky komunikačnej infraštruktúry pre schengenské prostredie podľa týchto zmlúv upravuje osobitné finančné nariadenie ustanovené rozhodnutím Rady 2000/265/ES (5).

               (5)

               Finančné nariadenie pre C.SIS a finančné nariadenie pre SISNET sa vzťahujú na Dánsko, Fínsko a Švédsko a na Island a Nórsko na základe rozhodnutia Rady 2000/777/ES (6), na Českú republiku, Estónsko, Lotyšsko, Litvu, Maďarsko, Maltu, Poľsko, Slovinsko a Slovenskú republiku na základe rozhodnutia Rady 2007/471/ES (7) a na Švajčiarsko na základe rozhodnutia Rady 2008/421/ES (8). Bulharsko, Rumunsko a Lichtenštajnsko sa majú tiež zúčastňovať na uplatňovaní ustanovení týchto finančných nariadení, a to od dátumov, ktoré Rada stanoví v súlade s článkom 4 ods. 2 Aktu o pristúpení z roku 2005 v prípade Bulharska a Rumunska a v prípade Lichtenštajnska v súlade s článkom 10 Protokolu medzi Európskou úniou, Európskym spoločenstvom, Švajčiarskou konfederáciou a Lichtenštajnským kniežatstvom o pristúpení Lichtenštajnského kniežatstva k Dohode medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis.

               (6)

               Správa technickej podpornej jednotky a rozsiahlej siete, ktorá zahŕňa šifrovanie a jednotku spája s vnútroštátnymi časťami SIS, vrátane všetkých finančných záväzkov vyplývajúcich z ich zriadenia a prevádzky vykonávaná jedným subjektom by mala zabezpečiť hladký priebeh, synergiu a úsporu práce.

               (7)

               Technická podporná jednotka v súčasnosti vykonáva šifrovanie siete, ktorou sa vnútroštátne sekcie spájajú s technickou podpornou jednotkou.

               (8)

               Rozpočet technickej podpornej jednotky SIS v Štrasburgu by preto mal zahŕňať rozpočet rozsiahlej siete, ktorá zahŕňa šifrovanie a spája vnútroštátne časti SIS s technickou podpornou jednotkou od dátumu, ktorý sa má určiť jednomyseľným rozhodnutím zástupcov dotknutých členských štátov.

               (9)

               Pokiaľ ide o Island a Nórsko, toto rozhodnutie predstavuje vývoj ustanovení schengenského acquis v zmysle Dohody uzavretej medzi Radou Európskej únie a Islandskou republikou a Nórskym kráľovstvom o pridružení Islandskej republiky a Nórskeho kráľovstva pri vykonávaní, uplatňovaní a rozvoji schengenského acquis (9), ktoré patria do oblasti uvedenej v článku 1 bode G rozhodnutia Rady 1999/437/ES zo 17. mája 1999 o určitých vykonávacích predpisoch k tejto dohode (10).

               (10)

               Pokiaľ ide o Švajčiarsko, toto rozhodnutie predstavuje vývoj ustanovení schengenského acquis v zmysle Dohody medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis
                   (11), ktoré patria do oblasti uvedenej v článku 1 bode G rozhodnutia 1999/437/ES v spojení s článkom 3 rozhodnutia Rady 2008/146/ES (12) a článkom 3 rozhodnutia Rady 2008/149/SVV (13).

               (11)

               Pokiaľ ide o Lichtenštajnsko, toto rozhodnutie predstavuje vývoj ustanovení schengenského acquis v zmysle Protokolu medzi Európskou úniou, Európskym spoločenstvom, Švajčiarskou konfederáciou a Lichtenštajnským kniežatstvom o pristúpení Lichtenštajnského kniežatstva k dohode, ktoré patria do oblasti uvedenej v článku 1 bode G rozhodnutia 1999/437/ES v spojení s článkom 3 rozhodnutia Rady 2008/261/ES (14) a článkom 3 rozhodnutia Rady 2008/262/SVV (15).

               (12)

               Spojené kráľovstvo sa zúčastňuje na tomto rozhodnutí v súlade s článkom 5 Protokolu, ktorým sa začleňuje schengenské acquis do rámca Európskej únie, ktorý je pripojený k Zmluve o Európskej únii a Zmluve o založení Európskeho spoločenstva, a v súlade s článkom 8 ods. 2 rozhodnutia Rady 2000/365/ES z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis
                   (16).

               (13)

               Írsko sa zúčastňuje na tomto rozhodnutí v súlade s článkom 5 Protokolu, ktorým sa začleňuje schengenské acquis do rámca Európskej únie, ktorý je pripojený k Zmluve o Európskej únii a Zmluve o založení Európskeho spoločenstva, a v súlade s článkom 6 ods. 2 rozhodnutia Rady 2002/192/ES z 28. februára 2002 o požiadavke Írska zúčastňovať sa na niektorých ustanoveniach schengenského acquis
                   (17).

               (14)

               Pokiaľ ide o Cyperskú republiku, toto rozhodnutie predstavuje akt, ktorý je založený na schengenskom acquis alebo s ním inak súvisí v zmysle článku 3 ods. 2 Aktu o pristúpení z roku 2003.

               (15)

               Toto rozhodnutie predstavuje akt, ktorý je založený na schengenskom acquis alebo s ním inak súvisí v zmysle článku 4 ods. 2 Aktu o pristúpení z roku 2005,

         ROZHODLA TAKTO:
   Článok 1
   Rozhodnutie Výkonného výboru zriadeného na základe Schengenského dohovoru z roku 1990, ktorým sa mení a dopĺňa finančné nariadenie v súvislosti s nákladmi na zriadenie a prevádzku technickej podpornej jednotky pre Schengenský informačný systém (C.SIS) sa týmto mení a dopĺňa takto:

               a)

               Názov finančného nariadenia C.SIS znie:

               b)

               Hlava I prvý odsek znie:
               „Rozpočet technickej podpornej jednotky Schengenského informačného systému v Štrasburgu vrátane rozsiahlej siete, ktorá zahŕňa šifrovanie a spája vnútroštátne časti Schengenského informačného systému s technickou podpornou jednotkou ustanovenou v článkoch 92, 92A a 119 Schengenskej dohody zo 14. júna 1985, ďalej len ‚C.SIS‘, pozostáva z:“.

         Článok 2
   Toto rozhodnutie nadobúda účinnosť dňom jeho prijatia. Uplatňuje sa s účinnosťou od dátumu, ktorý jednomyseľným rozhodnutím určia zástupcovia dotknutých členských štátov.
   Uverejní sa v Úradnom vestníku Európskej únie.

      V Bruseli 30. novembra 2009

            Za Radu

            predsedníčka

         B. ASK

      (1)  Ú. v. ES L 239, 22.9.2000, s. 19.

      (2)  Ú. v. ES L 239, 22.9.2000, s. 444.

      (3)  Ú. v. ES L 337, 30.12.1999, s. 41.

      (4)  Ú. v. EÚ L 66, 6.3.2007, s. 19.

      (5)  Ú. v. ES L 85, 6.4.2000, s. 12.

      (6)  Ú. v. ES L 309, 9.12.2000, s. 24.

      (7)  Ú. v. EÚ L 179, 7.7.2007, s. 46.

      (8)  Ú. v. EÚ L 149, 7.6.2008, s. 74.

      (9)  Ú. v. ES L 176, 10.7.1999, s. 36.

      (10)  Ú. v. ES L 176, 10.7.1999, s. 31.

      (11)  Ú. v. EÚ L 53, 27.2.2008, p. 52.

      (12)  Rozhodnutie Rady z 28. januára 2008 o uzavretí v mene Európskeho spoločenstva Dohody medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis (Ú. v. EÚ L 53, 27.2.2008, s. 1).

      (13)  Rozhodnutie Rady z 28. januára 2008 o uzavretí v mene Európskej únie Dohody medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis (Ú. v. EÚ L 53, 27.2.2008, s. 50).

      (14)  Ú. v. EÚ L 83, 26.3.2008, s. 3.

      (15)  Ú. v. EÚ L 83, 26.3.2008, s. 5.

      (16)  Ú. v. ES L 131, 1.6.2000, s. 43.

      (17)  Ú. v. ES L 64, 7.3.2002, s. 20.


title: Rozhodnutie Komisie z 30. augusta 2017, ktorým sa vymenúvajú členovia skupiny pre technické poradenstvo v oblasti ekologickej výroby a zostavuje zoznam úspešných kandidátov

text:
               31.8.2017

               SK

               Úradný vestník Európskej únie

               C 287/3

         ROZHODNUTIE KOMISIE
   z 30. augusta 2017,
   ktorým sa vymenúvajú členovia skupiny pre technické poradenstvo v oblasti ekologickej výroby a zostavuje zoznam úspešných kandidátov
   (2017/C 287/03)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na rozhodnutie Komisie 2009/427/ES z 3. júna 2009, ktorým sa zriaďuje expertná skupina pre technické poradenstvo v oblasti ekologickej výroby (1), a najmä na jeho článok 4 ods. 2,
   keďže:

               (1)

               Rozhodnutím 2009/427/ES Komisia zriadila expertnú skupinu pre technické poradenstvo v oblasti ekologickej výroby (ďalej len „skupina“).

               (2)

               Podľa článku 4 ods. 2 rozhodnutia 2009/427/ES Komisia prijala rozhodnutie 2010/C 262/03 (2), ktorým sa vymenúvajú členovia skupiny pre technické poradenstvo v oblasti ekologickej výroby a zostavuje zoznam úspešných kandidátov a ktoré sa malo uplatňovať do 31. decembra 2013. Obdobie uplatňovania uvedeného rozhodnutia sa predĺžilo do 31. decembra 2016.

               (3)

               Rozhodnutím Komisie 2017/C 273/03 (3) sa funkčné obdobie členov skupiny stanovené v článku 4 ods. 5 rozhodnutia 2009/427/ES predĺžilo na štyri roky.

               (4)

               V súlade s článkom 4 ods. 2 rozhodnutia 2009/427/ES a v súlade s politikou Komisie o transparentnosti bola výzva na vyjadrenie záujmu expertov uverejnená v Registri expertných skupín Komisie a podobných subjektov. Podklady, ktoré zaslali uchádzači, boli vyhodnotené, a na základe tohto vyhodnotenia sa uskutočnil výber a zostavil zoznam stálych členov a zoznam expertov, ktorí boli zaradení medzi úspešných kandidátov na pozíciu stáleho člena skupiny.

               (5)

               Na ukončenie výberového konania musí Komisia vymenovať nových členov skupiny na štvorročné funkčné obdobie a zostaviť nový zoznam úspešných kandidátov,

         ROZHODLA TAKTO:
   Článok 1
   Mená stálych členov expertnej skupiny pre technické poradenstvo v oblasti ekologickej výroby sú uvedené v časti A prílohy.
   Mená úspešných kandidátov sú uvedené v časti B prílohy.
   Článok 2
   Toto rozhodnutie nadobúda účinnosť dňom jeho prijatia a uplatňuje sa do 15. júla 2021.

      V Bruseli 30. augusta 2017

            Za Komisiu

         Phil HOGAN

            člen Komisie

      (1)  Ú. v. EÚ L 139, 5.6.2009, s. 29.

      (2)  Rozhodnutie Komisie z 28. septembra 2010, ktorým sa menujú členovia skupiny pre technické poradenstvo v oblasti ekologickej výroby a zostavuje zoznam úspešných kandidátov (Ú. v. EÚ C 262, 29.9.2010, s. 3).

      (3)  Rozhodnutie Komisie zo 16. augusta 2017, ktorým sa mení rozhodnutie 2009/427/ES, ktorým sa zriaďuje expertná skupina pre technické poradenstvo v oblasti ekologickej výroby (Ú. v. EÚ C 273, 18.8.2017, s. 3).

      PRÍLOHA
      A.   Zoznam expertov vymenovaných za stálych členov skupiny v abecednom poradí

                  —

                  BAŃKOWSKA Katarzyna Daniela

                  —

                  BESTE Andrea

                  —

                  BLANCO PENEDO María Isabel

                  —

                  BOURIN Marie

                  —

                  CENSKOWSKY Udo

                  —

                  LEMBO Giuseppe

                  —

                  MARCHAND Patrice

                  —

                  MICHELONI Cristina

                  —

                  MINGUITO Pablo

                  —

                  OUDSHOORN Frank Willem

                  —

                  QUINTANA FERNÁNDEZ Paula

                  —

                  SOSSIDOU Evangelia

                  —

                  VOGT-KAUTE Werner

            B.   Zoznam úspešných kandidátov v abecednom poradí

                  —

                  BALL Keith Haywood

                  —

                  BECQUET Stéphane

                  —

                  BICKEL Regula

                  —

                  BRUNS Silke Esmeralda

                  —

                  CANNON Nicola

                  —

                  CZUBAK Wawrzyniec Maciej

                  —

                  DAVID Christophe

                  —

                  DE CARA GARCÍA Francisco Miguel

                  —

                  DE MARTINIS Domenico

                  —

                  ECKERT Georg

                  —

                  ESTEVEZ Alicia

                  —

                  FRÜH Barbara

                  —

                  GONZÁLVEZ PÉREZ Victor

                  —

                  HITCHINGS Roger Michael

                  —

                  KABOURAKIS Emmanouil

                  —

                  KELDERER Markus

                  —

                  KOLLER Martin

                  —

                  LEENSTRA Ferry

                  —

                  LISTE RUIZ Maria Guiomar

                  —

                  MALUSÁ Eligio

                  —

                  MARTELLI Giovanna

                  —

                  MASTRORILLI Marcello

                  —

                  MOLTENI Roberto

                  —

                  NAGYOVA Eva

                  —

                  NATSARIDU Pepa

                  —

                  OLIVEIRA ALCOBIA Maria Dulce Crisóstomo

                  —

                  OTT Pierre

                  —

                  PEYREMORTE David

                  —

                  REINERS Eckhard

                  —

                  RIVA Francesco

                  —

                  RODRÍGUEZ FERNÁNDEZ-ALBA Amadeo

                  —

                  ROINSARD Antoine

                  —

                  SPEISER Bernhard

                  —

                  STADTLANDER Timo

                  —

                  TUPASELA Tuomo Markus

                  —

                  UBALDE BAULÓ Josep Miquel

                  —

                  VAN DEN BERGE Paul Hendrik Pieter

                  —

                  VIDAL Rodolphe

                  —

                  VILLAHERMOSA JAÉN Javier


title: 2008/533/ES: Rozhodnutie Európskeho parlamentu z 24. apríla 2007 o absolutóriu za plnenie rozpočtu Európskeho centra pre prevenciu a kontrolu chorôb za rozpočtový rok 2005

text:
               15.7.2008

               SK

               Úradný vestník Európskej únie

               L 187/170

         ROZHODNUTIE EURÓPSKEHO PARLAMENTU
   z 24. apríla 2007
   o absolutóriu za plnenie rozpočtu Európskeho centra pre prevenciu a kontrolu chorôb za rozpočtový rok 2005
   (2008/533/ES)
   EURÓPSKY PARLAMENT,
   so zreteľom na konečnú účtovnú závierku Európskeho centra pre prevenciu a kontrolu chorôb za rozpočtový rok 2005 (1),
   so zreteľom na správu Dvora audítorov o overení ročnej účtovnej závierky Európskeho centra pre prevenciu a kontrolu chorôb za rozpočtový rok 2005 spolu s odpoveďami centra (2),
   so zreteľom na odporúčanie Rady z 27. februára 2007 (5711/2007 – C6-0080/2007),
   so zreteľom na Zmluvu o ES, a najmä na jej článok 276,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,
   so zreteľom na nariadenie (ES) č. 851/2004 Európskeho parlamentu a Rady z 21. apríla 2004, ktorým sa zriaďuje a Európske centrum pre prevenciu a kontrolu chorôb (4), a najmä na jeho článok 23,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (5), a najmä na jeho článok 94,
   so zreteľom na článok 71 a prílohu V rokovacieho poriadku,
   so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A6-0119/2007),

               1.

               udeľuje výkonnému riaditeľovi Európskeho centra pre prevenciu a kontrolu chorôb absolutórium za plnenie rozpočtu centra za rozpočtový rok 2005;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Európskeho centra pre prevenciu a kontrolu chorôb, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            predseda

         Hans-Gert PÖTTERING

            generálny tajomník

         Harald RØMER

      (1)  Ú. v. EÚ C 266, 31.10.2006, s. 31.

      (2)  Ú. v. EÚ C 312, 19.12.2006, s. 54.

      (3)  Ú. v. ES L 248, 16.9.2002, s. 1. Nariadenie zmenené a doplnené nariadením (ES, Euratom) č. 1995/2006 (Ú. v. EÚ L 390, 30.12.2006, s. 1).

      (4)  Ú. v. EÚ L 142, 30.4.2004, s. 1.

      (5)  Ú. v. ES L 357, 31.12.2002, s. 72.
    ---documentbreak---

               15.7.2008

               SK

               Úradný vestník Európskej únie

               L 187/171

         UZNESENIE EURÓPSKEHO PARLAMENTU
   z 24. apríla 2007
   s poznámkami, ktoré sú neoddeliteľnou súčasťou rozhodnutia o absolutóriu za plnenie rozpočtu Európskeho centra pre prevenciu a kontrolu chorôb za rozpočtový rok 2005
   EURÓPSKY PARLAMENT,
   so zreteľom na konečnú účtovnú závierku Európskeho centra pre prevenciu a kontrolu chorôb za rozpočtový rok 2005 (1),
   so zreteľom na správu Dvora audítorov o overení ročnej účtovnej závierky Európskeho centra pre prevenciu a kontrolu chorôb za rozpočtový rok 2005 spolu s odpoveďami centra (2),
   so zreteľom na odporúčanie Rady z 27. februára 2007 (5711/2007 – C6-0080/2007),
   so zreteľom na Zmluvu o ES a najmä na jej článok 276,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,
   so zreteľom na nariadenie (ES) č. 851/2004 Európskeho parlamentu a Rady z 21. apríla 2004, ktorým sa zriaďuje Európske centrum pre prevenciu a kontrolu chorôb (4), a najmä jeho článok 23,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (5), a najmä na jeho článok 94,
   so zreteľom na článok 71 a prílohu V rokovacieho poriadku,
   so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A6-0119/2007),

               A.

               keďže Dvor audítorov vyhlásil, že získal primeranú istotu o tom, že ročná účtovná závierka za rozpočtový rok, ktorý sa skončil 31. decembra 2005, poskytuje spoľahlivé informácie a že príslušné transakcie boli ako celok zákonné a správne,

         Všeobecné poznámky týkajúce sa väčšiny agentúr EÚ, ktorým sa udeľuje absolutórium samostatne

               1.

               domnieva sa, že stále rastúci počet agentúr Spoločenstva a činnosti niektorých z nich zrejme nezapadajú do všeobecného rámca politiky, že úlohy niektorých agentúr nie sú vždy odrazom skutočných potrieb EÚ ani očakávaní občanov a konštatuje, že vo všeobecnosti agentúry nemajú vždy dobrý imidž ani dobrý obraz v tlači;

               2.

               vyzýva preto Komisiu, aby definovala všeobecný rámec usmernení pre vytváranie nových agentúr Spoločenstva; aby pred vytvorením akejkoľvek novej agentúry predložila analýzu nákladov a prínosov a zároveň dbala na to, aby nedošlo k zdvojeniu činností medzi agentúrami alebo vzhľadom na úlohy iných európskych organizácií;

               3.

               vyzýva Dvor audítorov, aby predložil svoje stanovisko k analýze nákladov a prínosov predtým, ako Európsky parlament prijme rozhodnutie;

               4.

               vyzýva Komisiu, aby každých päť rokov predkladala štúdiu o pridanej hodnote, ktorú prináša každá existujúca agentúra; vyzýva všetky dotknuté inštitúcie, aby v prípade negatívneho hodnotenia prínosu určitej agentúry prijali potrebné kroky a upravili pôsobnosť takejto agentúry alebo ju zrušili;

               5.

               vzhľadom na rastúci počet regulačných agentúr považuje za poľutovaniahodné, že rokovania o návrhu medziinštitucionálnej dohody o prevádzkovom rámci pre tieto európske regulačné agentúry sa ešte neskončili a vyzýva príslušné oddelenia Komisie, aby v spolupráci s Dvorom audítorov podnikli všetky kroky potrebné na rýchle dosiahnutie dohody;

               6.

               konštatuje, že zo zodpovednosti Komisie v oblasti rozpočtu vyplýva nevyhnutnosť tesnejšej spätosti agentúr s Komisiou; vyzýva Komisiu a Radu, aby prijali všetky potrebné kroky, na základe ktorých sa Komisii do 31. decembra 2007 prizná blokujúca menšina v dozorných orgánoch regulačných agentúr, pričom pri zriaďovaní nových agentúr sa s týmto nástrojom bude od začiatku počítať;

               7.

               vyzýva Dvor audítorov, aby do svojej výročnej správy doplnil novú kapitolu venovanú všetkým agentúram, ktorým sa udeľuje absolutórium v rámci účtov Komisie, s cieľom poskytnúť oveľa jasnejší obraz o tom, ako agentúry využívajú finančné prostriedky EÚ;

               8.

               pripomína zásadu, podľa ktorej všetky agentúry Spoločenstva bez ohľadu na to, či dostávajú dotácie, podliehajú udeleniu absolutória Európskym parlamentom, a to aj v prípadoch, keď je podľa ich zakladajúceho textu do tohto procesu zapojený iný orgán, ktorý udeľuje absolutórium;

               9.

               vyzýva Dvor audítorov, aby vykonal audity výkonnosti všetkých agentúr a podal o nich správu príslušným výborom Európskeho parlamentu vrátane Výboru pre kontrolu rozpočtu;

               10.

               poznamenáva, že počet agentúr neustále rastie, a že v súlade s politickou zodpovednosťou Komisie za fungovanie agentúr, ktorá v značnej miere presahuje obyčajnú logistickú podporu, je stále viac potrebné, aby generálne riaditeľstvá Komisie poverené zriaďovaním a kontrolou agentúr vytvorili spoločný postup pre všetky agentúry; domnieva sa, že vytvorenie podobnej štruktúry, akú agentúry vytvorili na koordináciu s príslušnými generálnymi riaditeľstvami by bolo pragmatickým krokom k zjednoteniu postupu Komisie vo všetkých otázkach týkajúcich sa agentúr;

               11.

               vyzýva Komisiu, aby zlepšila administratívnu a technickú podporu agentúr, pričom zohľadní rastúcu komplexnosť administratívnych pravidiel Spoločenstva a technických problémov;

               12.

               konštatuje, že v žiadnej agentúre Spoločenstva neexistuje disciplinárny orgán a vyzýva oddelenia Komisie, aby podnikli potrebné opatrenia na rýchle zavedenie takéhoto mechanizmu;

               13.

               víta podstatné zlepšenie koordinácie medzi agentúrami EÚ, ktoré im umožňuje riešiť opakujúce sa problémy a zefektívňuje ich spoluprácu s Komisiou a Európskym parlamentom;

               14.

               domnieva sa, že vytvorenie spoločného podporného oddelenia viacerými agentúrami s cieľom zosúladiť informačné systémy finančného riadenia so systémami Komisie je opatrením, v ktorom treba pokračovať a ktoré treba rozšíriť;

               15.

               vyzýva agentúry, aby zlepšili spoluprácu a porovnávanie so subjektmi v príslušných sektoroch; podporuje Komisiu, aby prijala opatrenia, ktoré uzná za vhodné, na pomoc agentúram pri vylepšovaní ich imidžu a zvyšovaní prehľadnosti ich činností;

               16.

               žiada Komisiu, aby predložila návrh na zjednotenie spôsobu podávania výročných správ agentúrami a aby stanovila ukazovatele výkonnosti, ktoré by umožňovali porovnať efektívnosť práce jednotlivých agentúr;

               17.

               vyzýva agentúry, aby na začiatku každého roka oznámili ukazovatele výkonnosti, podľa ktorých by sa dala hodnotiť ich činnosť;

               18.

               vyzýva všetky agentúry, aby viac využívali ciele SMART, čo by malo viesť k reálnejšiemu plánovaniu a plneniu cieľov;

               19.

               súhlasí s Dvorom audítorov, že Komisia tiež nesie zodpovednosť za (finančné) hospodárenie agentúr; nalieha preto na Komisiu, aby monitorovala a v prípade potreby usmernila a pomáhala manažmentu rôznych agentúr, najmä pokiaľ ide o správne uplatňovanie postupov verejného obstarávania, transparentnosť postupov prijímania zamestnancov, riadne finančné hospodárenie (nedostatočné využívanie prostriedkov a prekročenie rozpočtu) a predovšetkým správne uplatňovanie pravidiel týkajúcich sa rámca vnútornej kontroly;

               20.

               domnieva sa, že program práce agentúr by mal vyjadrovať ich príspevok z funkčného a merateľného hľadiska a mali by sa plne zohľadňovať normy vnútornej kontroly Komisie;

         Osobitné poznámky

               21.

               berie na vedomie, že plnenie rozpočtu v rozpočtovom roku 2005 charakterizovala nízka miera prijatých záväzkov (84 %) a výrazná miera prenesených rozpočtových prostriedkov (celkovo 35 % a takmer 90 % v prípade prevádzkových výdavkov); konštatuje, že táto situácia vznikla sčasti pre problémy vyplývajúce zo skutočnosti, že činnosť centra sa práve začala;

               22.

               poznamenáva, že fázu zriaďovania centra urýchlilo celosvetové znepokojenie nad možným vznikom pandémie chrípky; blahoželá centru k tomu, že vo veľmi krátkom čase dokázalo upevniť svoju pozíciu v oblasti dozoru nad prenosnými chorobami;

               23.

               zdôrazňuje, že v roku 2005 zodpovedala za rozpočtové riadenie centra Komisia (GR SANCO);

               24.

               poznamenáva, že hoci sa to v rozpočtových pravidlách centra predpokladá, nebolo zavedené riadenie podľa činností v súlade s postupom použitým vo všeobecnom rozpočte, ktorého cieľom je zlepšiť monitorovanie výkonnosti;

               25.

               trvá na tom, že žiadosti o výplaty dotácií podané Komisii by mali byť podložené prognózami potrieb finančných prostriedkov (6), a vyjadruje poľutovanie nad tým, že centrum takýto systém na vypracúvanie prognóz nemá k dispozícii;

               26.

               poznamenáva, že v rozpočtových pravidlách centra sa stanovuje, že povoľujúci úradník má uskutočniť rozpočtový záväzok pred uzavretím právneho záväzku s tretími stranami, a vyslovuje poľutovanie nad tým, že v prípade výdavkov centra v roku 2005 sa pred takými právnymi záväzkami neuskutočnili žiadne rozpočtové záväzky; vyslovuje poľutovanie aj nad tým, že v tom istom období účtovník uskutočnil všetky platby centra bez predchádzajúcich platobných príkazov vydaných povoľujúcim úradníkom (7);

               27.

               konštatuje, že v rozpore s ustanoveniami rozpočtových pravidiel centra neboli účty centra v roku 2005 vedené v súlade s metódou podvojného účtovníctva, čím vzniklo riziko chýb; trvá na tom, aby sa tento stav čo najskôr napravil;

               28.

               poznamenáva, že sa zistili nedostatky v dokumentácii k postupom výberu zamestnancov centra (chýbajúce formálne schválenia rozhodnutí o menovaní a zložení výberových komisií, chýbajúce záverečné správy výberových komisií týkajúce sa ich práce); trvá na prísnom uplatňovaní postupov výberu.

      (1)  Ú. v. EÚ C 266, 31.10.2006, s. 31.

      (2)  Ú. v. EÚ C 312, 19.12.2006, s. 54.

      (3)  Ú. v. ES L 248, 16.9.2002, s. 1. Nariadenie zmenené a doplnené nariadením (ES, Euratom) č. 1995/2006 (Ú. v. EÚ L 390, 30.12.2006, s. 1).

      (4)  Ú. v. EÚ L 142, 30.4.2004, s. 1.

      (5)  Ú. v. ES L 357, 31.12.2002, s. 72.

      (6)  Článok 50 rozpočtových pravidiel centra.

      (7)  Článok 66 rozpočtových pravidiel centra.


title: Rozhodnutie Rady 2010/800/SZBP z  22. decembra 2010 o reštriktívnych opatreniach voči Kórejskej ľudovodemokratickej republike a o zrušení spoločnej pozície 2006/795/SZBP

text:
               23.12.2010

               SK

               Úradný vestník Európskej únie

               L 341/32

         ROZHODNUTIE RADY 2010/800/SZBP
   z 22. decembra 2010
   o reštriktívnych opatreniach voči Kórejskej ľudovodemokratickej republike a o zrušení spoločnej pozície 2006/795/SZBP
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               (1)

               Rada 20. novembra 2006 prijala spoločnú pozíciu 2006/795/SZBP o reštriktívnych opatreniach voči Kórejskej ľudovodemokratickej republike (1) (KĽDR), ktorou sa vykonala rezolúcia Bezpečnostnej rady Organizácie Spojených národov (rezolúcia BR OSN) 1718 (2006).

               (2)

               Rada 27. júla 2009 prijala spoločnú pozíciu 2009/573/SZBP (2), ktorou sa mení a dopĺňa spoločná pozícia 2006/795/SZBP a vykonáva rezolúcia BR OSN 1874 (2009).

               (3)

               Rada 22. decembra 2009 prijala rozhodnutie 2009/1002/SZBP (3), ktorým sa mení a dopĺňa spoločná pozícia 2006/795/SZBP.

               (4)

               Rada vykonala v súlade s článkom 7 ods. 2 spoločnej pozície 2006/795/SZBP úplné preskúmanie zoznamu osôb a subjektov uvedených v prílohách II a III k uvedenej spoločnej pozícii, na ktoré sa uplatňuje článok 3 ods. 1 písm. b) a písm. c) a článok 4 ods. 1 písm. b) a písm. c) uvedenej spoločnej pozície. Rada dospela k záveru, že dotknuté osoby a subjekty by mali naďalej podliehať reštriktívnym opatreniam.

               (5)

               Rada označila ďalšie osoby a subjekty, ktoré by mali podliehať reštriktívnym opatreniam.

               (6)

               Postup zmeny a doplnenia príloh I a II k tomuto rozhodnutiu by mal zahŕňať poskytnutie dôvodov zaradenia do zoznamu označeným osobám a subjektom, aby mali možnosť vyjadriť k týmto dôvodom pripomienky. V prípade, že sa predložia pripomienky alebo nové zásadné dôkazy, Rada by na základe týchto pripomienok mala preskúmať svoje rozhodnutie a dotknutú osobu alebo subjekt zodpovedajúcim spôsobom informovať.

               (7)

               Toto rozhodnutie rešpektuje základné práva a dodržiava zásady uznané najmä v Charte základných práv Európskej únie, konkrétne právo na účinné opravné prostriedky a spravodlivý proces, právo vlastniť majetok a právo na ochranu osobných údajov. Toto rozhodnutie by sa malo uplatňovať v súlade s uvedenými právami a zásadami.

               (8)

               Týmto rozhodnutím sa plne rešpektujú aj záväzky členských štátov vyplývajúce z Charty Organizácie Spojených národov a právne záväzná povaha rezolúcií Bezpečnostnej rady.

               (9)

               Spoločná pozícia 2006/795/SZBP by sa preto mala týmto rozhodnutím zrušiť a nahradiť.

               (10)

               Vykonávacie opatrenia Únie sú uvedené v nariadení Rady (ES) č. 329/2007 z 27. marca 2007 o reštriktívnych opatreniach voči Kórejskej ľudovodemokratickej republike (4),

         PRIJALA TOTO ROZHODNUTIE:
   Článok 1
   1.   Zakazujú sa priame alebo nepriame dodávky, predaj alebo prevod týchto položiek a technológií vrátane softvéru do KĽDR štátnymi príslušníkmi členských štátov alebo cez územia členských štátov alebo z nich alebo prostredníctvom vlajkových lodí alebo lietadiel členských štátov bez ohľadu na to, či majú pôvod na územiach členských štátov alebo nie:

               a)

               zbrane a súvisiaci materiál každého druhu vrátane zbraní a streliva, vojenských vozidiel a vybavenia, polovojenského vybavenia a náhradných dielov pre ne, okrem nebojových vozidiel, pri ktorých výrobe alebo vybavení sa použil materiál, ktorý poskytuje balistickú ochranu, a to výlučne na účely ochrany personálu Únie a jej členských štátov v KĽDR;

               b)

               všetky položky, materiály, zariadenia, tovary a technológie, ktoré stanovila Bezpečnostná rada alebo výbor, ktorý bol zriadený podľa odseku 12 rezolúcie BR OSN 1718 (2006) (sankčný výbor), v súlade s odsekom 8 písm. a) zarážka ii) rezolúcie BR OSN 1718 (2006), ktoré by mohli prispieť k jadrovým programom, programom balistických striel alebo programom iných zbraní hromadného ničenia v KĽDR;

               c)

               určité ďalšie položky, materiály, zariadenia, tovary a technológie, ktoré by mohli prispieť k jadrovým programom, programom balistických striel alebo programom iných zbraní hromadného ničenia v KĽDR alebo k jej vojenským činnostiam, vrátane všetkých tovarov a technológií s dvojakým použitím uvedených v prílohe I k nariadeniu Rady (ES) č. 428/2009 z 5. mája 2009, ktorým sa stanovuje režim Spoločenstva na kontrolu vývozov, prepravy, sprostredkovania a tranzitu položiek s dvojakým použitím (5). Únia prijme potrebné opatrenia na určenie príslušných položiek, na ktoré sa vzťahuje toto ustanovenie.

         2.   Tiež sa zakazuje:

               a)

               poskytovať odbornú technickú prípravu, poradenstvo, služby, pomoc alebo sprostredkovateľské služby priamo alebo nepriamo akejkoľvek osobe, subjektu alebo orgánu v KĽDR alebo na použitie v KĽDR v súvislosti s položkami a technológiami uvedenými v odseku 1 alebo s poskytovaním, výrobou, údržbou a využívaním týchto položiek;

               b)

               poskytovať finančné prostriedky alebo finančnú pomoc v súvislosti s položkami a technológiami uvedenými v odseku 1, a to najmä granty, pôžičky a poistenie vývozného úveru na akýkoľvek predaj, dodávky, prevod alebo vývoz týchto položiek a technológií alebo na poskytnutie súvisiacej odbornej technickej prípravy, poradenstva, služieb, pomoci alebo sprostredkovateľských služieb priamo alebo nepriamo akejkoľvek osobe, subjektu alebo orgánu v KĽDR alebo na použitie v tejto krajine;

               c)

               zúčastňovať sa vedome alebo zámerne na činnostiach, ktorých cieľom alebo účinkom je obchádzanie zákazov uvedených v písmenách a) a b).

         3.   Zakazuje sa aj obstarávanie položiek alebo technológií, ktoré sa uvádzajú v odseku 1, z KĽDR bez ohľadu na to, či tam majú pôvod, štátnymi príslušníkmi členských štátov alebo prostredníctvom vlajkových lodí alebo lietadiel členských štátov, ako aj poskytovanie technickej odbornej prípravy, poradenstva, služieb, pomoci, finančných prostriedkov a finančnej pomoci štátnym príslušníkom členských štátov zo strany KĽDR, ako sa uvádza v odseku 2.
   Článok 2
   1.   Členské štáty neuzatvoria nové záväzky, pokiaľ ide o granty, finančnú pomoc alebo zvýhodnené úvery pre KĽDR, a to ani prostredníctvom ich účasti v medzinárodných finančných inštitúciách, okrem tých, ktoré sú určené na humanitárne a rozvojové účely a priamo riešia potreby civilného obyvateľstva alebo podporujú odstránenie jadrových zariadení. Členské štáty sú obozretné v záujme zníženia súčasných záväzkov a, ak je to možné, ich ukončenia.
   2.   Členské štáty neposkytujú finančnú pomoc obchodu s KĽDR z verejných zdrojov vrátane poskytovania vývozných úverov, záruk alebo poistenia svojim štátnym príslušníkom alebo subjektom zapojeným do takéhoto obchodu tam, kde by takáto pomoc mohla prispieť na programy alebo aktivity KĽDR týkajúce sa jadrových zbraní, balistických striel alebo iných zbraní hromadného ničenia.
   Článok 3
   Zakazujú sa priame alebo nepriame dodávky, predaj alebo prevod luxusných tovarov do KĽDR štátnymi príslušníkmi členských štátov alebo cez územia členských štátov alebo z nich alebo prostredníctvom vlajkových lodí alebo lietadiel členských štátov bez ohľadu na to, či majú pôvod na územiach členských štátov alebo nie.
   Článok 4
   1.   Členské štáty prijmú potrebné opatrenia na zabránenie vstupu na ich územia alebo prechodu cez ich územia:

               a)

               osobám a členom ich rodín, uvedeným v prílohe I, ktoré sú podľa sankčného výboru alebo Bezpečnostnej rady zodpovedné za politiku KĽDR súvisiacu s jadrovými programami, programami balistických striel alebo programami iných zbraní hromadného ničenia, a to aj prostredníctvom podpory alebo propagácie takýchto programov;

               b)

               osobám uvedeným v prílohe II, na ktoré sa nevzťahuje príloha I a ktoré sú zodpovedné za jadrové programy KĽDR, či jej programy balistických striel alebo programy iných zbraní hromadného ničenia, a to aj prostredníctvom podpory alebo propagácie takýchto programov;

               c)

               osobám uvedeným v prílohe III, na ktoré sa nevzťahuje príloha I alebo príloha II a ktoré poskytujú finančné služby, alebo prevod akýchkoľvek finančných alebo iných aktív alebo zdrojov, ktoré by mohli prispieť na jadrové programy KĽDR, či jej programy balistických striel a programy iných zbraní hromadného ničenia, na územie členských štátov, cez toto územie alebo z neho, alebo zapájajúce štátnych príslušníkov členských štátov alebo subjekty podliehajúce ich právu, alebo osoby alebo finančné inštitúcie na ich území.

         2.   Odsek 1 písm. a) sa neuplatňuje, ak sankčný výbor v jednotlivých prípadoch určí, že takáto cesta je odôvodnená na základe humanitárnej potreby vrátane plnenia náboženských povinností, alebo ak sankčný výbor dospeje k záveru, že udelenie výnimky by pomohlo iným spôsobom naplniť ciele rezolúcie BR OSN 1718 (2006) alebo rezolúcie BR OSN 1874 (2009).
   3.   Odsek 1 nezaväzuje členský štát k tomu, aby svojim vlastným štátnym príslušníkom odmietol vstup na svoje územie.
   4.   Odsekom 1 nie sú dotknuté prípady, v ktorých je členský štát viazaný povinnosťou podľa medzinárodného práva, a to:

               a)

               ako hostiteľská krajina medzinárodnej medzivládnej organizácie;

               b)

               ako hostiteľská krajina medzinárodnej konferencie zvolanej Organizáciou spojených národov alebo uskutočnenej pod záštitou Organizácie spojených národov;

               c)

               podľa mnohostrannej dohody, ktorou sa priznávajú výsady a imunity;

               d)

               podľa Zmluvy o zmierení z roku 1929 (Lateránska dohoda), ktorú uzavrela Svätá stolica (Vatikánsky mestský štát) a Taliansko.

         5.   Odsek 4 sa vzťahuje aj na prípady, ak je členský štát hostiteľskou krajinou Organizácie pre bezpečnosť a spoluprácu v Európe (OBSE).
   6.   Rada bude náležite informovaná o všetkých prípadoch, v ktorých členský štát udelí výnimku podľa odsekov 4 alebo 5.
   7.   Členské štáty môžu udeliť výnimky z opatrení uložených v odseku 1 písm. b) a c), ak je vycestovanie odôvodnené na základe naliehavej humanitárnej potreby alebo na základe účasti na medzivládnych zasadnutiach vrátane tých, ktoré podporuje Únia, alebo tých, ktorých hostiteľskou krajinou je členský štát predsedajúci v úrade OBSE, na ktorých sa vedie politický dialóg, ktorý priamo podporuje demokraciu, ľudské práva a právny štát v KĽDR.
   8.   Členský štát, ktorý si želá udeliť výnimky uvedené v odseku 7, to písomne oznámi Rade. Výnimka sa považuje za udelenú, ak jeden alebo viacerí členovia Rady nevznesú písomne námietku do dvoch pracovných dní od prijatia oznámenia o navrhovanej výnimke. V prípade, že jeden alebo viacerí členovia Rady vznesú námietku, môže Rada kvalifikovanou väčšinou rozhodnúť o udelení navrhovanej výnimky.
   9.   V prípadoch, v ktorých členský štát povolí osobám uvedeným na zozname v prílohe I, II alebo III vstup na svoje územie alebo prechod cez svoje územie podľa odsekov 4, 5 a 7, sa toto povolenie obmedzí na účel, na ktorý sa udeľuje, a na osoby, ktorých sa týka.
   Článok 5
   1.   Všetky finančné prostriedky a hospodárske zdroje, ktoré sú vo vlastníctve, držbe alebo pod priamou či nepriamou kontrolou:

               a)

               osôb alebo subjektov uvedených v prílohe I, ktoré sa podľa sankčného výboru alebo Bezpečnostnej rady OSN zúčastňujú jadrových programov KĽDR, programov balistických striel alebo iných zbraní hromadného ničenia alebo ich podporujú, a to aj nezákonnými prostriedkami,

               b)

               osôb alebo subjektov uvedených v prílohe II, na ktoré sa nevzťahuje príloha I a ktoré sú zodpovedné za jadrové programy KĽDR, či jej programy balistických striel alebo programy iných zbraní hromadného ničenia, alebo osôb alebo subjektov konajúcich v ich mene alebo podľa ich pokynov, alebo subjektov nimi vlastnených alebo kontrolovaných;

               c)

               osôb alebo subjektov uvedených v prílohe III, na ktoré sa nevzťahuje príloha I alebo príloha II a ktoré poskytujú finančné služby alebo prevod akýchkoľvek finančných alebo iných aktív alebo zdrojov, ktoré by mohli prispieť na jadrové programy KĽDR, či jej programy balistických striel a programy iných zbraní hromadného ničenia, na územie členských štátov, cez toto územie alebo z neho, alebo zapájajúce štátnych príslušníkov členských štátov alebo subjekty podliehajúce ich právu, alebo osoby alebo finančné inštitúcie na ich území, alebo osôb alebo subjektov konajúcich v ich mene alebo podľa ich pokynov, alebo subjektov nimi vlastnených alebo kontrolovaných,

         sa zmrazia.
   2.   Osobám alebo subjektom uvedeným v odseku 1 ani v ich prospech sa nedajú priamo alebo nepriamo k dispozícii žiadne finančné prostriedky ani hospodárske zdroje.
   3.   Môžu sa udeliť výnimky pre finančné prostriedky a hospodárske zdroje, ktoré sú:

               a)

               nevyhnutné na uspokojenie základných potrieb vrátane platieb za potraviny, nájom alebo hypotéku, lieky a lekárske ošetrenie, úhrady daní, poistného a poplatkov za verejnoprospešné služby;

               b)

               určené výlučne na platbu primeraných poplatkov odborníkom a úhradu výdavkov, ktoré vznikli v súvislosti s poskytnutím právnych služieb; alebo

               c)

               určené výlučne na zaplatenie poplatkov alebo úhradu nákladov na služby spojené s bežným vedením alebo správou zmrazených finančných prostriedkov a hospodárskych zdrojov v súlade s vnútroštátnymi právnymi predpismi.

         Po tom, ako dotknutý členský štát oznámi výboru svoj zámer povoliť osobám alebo subjektom uvedeným v prílohe I – ak je to vhodné – prístup k takýmto finančným prostriedkom a hospodárskym zdrojom a sankčný výbor do piatich pracovných dní od tohto oznámenia neprijme rozhodnutie o zamietnutí.
   4.   Výnimky sa môžu udeliť aj pre finančné prostriedky alebo hospodárske zdroje, ktoré sú:

               a)

               potrebné na mimoriadne výdavky pre osoby alebo subjekty uvedené v prílohe I, po oznámení dotknutým členským štátom uvedenému sankčnému výboru a po schválení týmto výborom; alebo

               b)

               predmetom súdneho, správneho alebo arbitrážneho záložného práva alebo rozsudku, pričom v tomto prípade sa po oznámení dotknutým členským štátom sankčnému výboru pre osoby alebo subjekty uvedené v prílohe I môžu finančné prostriedky a hospodárske zdroje použiť na úhradu pohľadávok vyplývajúcich z tohto práva alebo rozsudku za predpokladu, že toto záložné právo alebo rozsudok existovali už predtým, ako dotknutú osobu alebo subjekt, ktoré sú uvedené v odseku 1, určil sankčný výbor, Bezpečnostná rada alebo Rada a za predpokladu, že nie sú v prospech osoby alebo subjektu, ktoré sú uvedené v odseku 1.

         5.   Odsek 2 sa nevzťahuje na pripísanie na zmrazené účty:

               a)

               úrokov alebo iných výnosov z týchto účtov; alebo

               b)

               platieb splatných na základe zmlúv, dohôd alebo záväzkov, ktoré boli uzavreté alebo vznikli pred 14. októbrom 2006,

         za predpokladu, že každý takýto úrok, iné výnosy a platby naďalej podliehajú odseku 1.
   Článok 6
   1.   S cieľom predchádzať poskytovaniu finančných služieb alebo prevodu akýchkoľvek finančných alebo iných aktív alebo zdrojov, ktoré by mohli prispieť na programy alebo aktivity KĽDR týkajúce sa jadrových zbraní, balistických striel a iných zbraní hromadného ničenia, na územie členských štátov, cez toto územie, alebo z neho, alebo na štátnych príslušníkov členských štátov alebo subjekty podliehajúce ich právu, alebo osoby alebo finančné inštitúcie patriace do rámca ich právomoci, alebo prostredníctvom nich, členské štáty vykonávajú zvýšené monitorovanie činností finančných inštitúcií v rámci ich právomoci s:

               a)

               bankami, ktoré majú sídlo v KĽDR;

               b)

               pobočkami a dcérskymi spoločnosťami bánk so sídlom v KĽDR, ktoré sú uvedené v prílohe IV a patria do rámca právomoci členských štátov;

               c)

               pobočkami a dcérskymi spoločnosťami bánk so sídlom v KĽDR, ktoré sú uvedené v prílohe V a nepatria do rámca právomoci členských štátov a

               d)

               finančnými subjektmi, ktoré sú uvedené v prílohe V a nemajú sídlo v KĽDR a nepatria do rámca právomoci členských štátov, ale ktoré kontrolujú osoby a subjekty so sídlom v KĽDR;

         s cieľom zabrániť aktivitám, ktoré prispievajú na programy alebo aktivity KĽDR týkajúce sa jadrových zbraní, balistických striel alebo iných zbraní hromadného ničenia.
   2.   Na uvedené účely sa vyžaduje, aby finančné inštitúcie pri aktivitách s bankami a s finančnými subjektmi uvedenými v odseku 1:

               a)

               nepretržite monitorovali činnosti spojené s vedením účtov, a to aj v rámci svojho programu povinnej starostlivosti vo vzťahu ku klientovi a v rámci povinností týkajúcich sa prania špinavých peňazí a financovania terorizmu;

               b)

               vyžadovali vyplnenie všetkých informačných políčok v platobných príkazoch, ktoré sa týkajú pôvodcu a príjemcu v rámci predmetnej transakcie, a v prípade neuvedenia týchto informácií odmietli vykonať transakciu;

               c)

               uchovávali všetky záznamy o transakciách za obdobie piatich rokov a na požiadanie ich sprístupnili vnútroštátnym orgánom;

               d)

               v prípade, že sa domnievajú alebo majú oprávnený dôvod sa domnievať, že finančné prostriedky sa týkajú programov alebo aktivít KĽDR týkajúcich sa jadrových zbraní, balistických striel alebo iných zbraní hromadného ničenia, okamžite nahlásili svoje podozrenie finančnej spravodajskej jednotke (FIU) alebo inému príslušnému orgánu určenému dotknutým členským štátom. FIU alebo podobný príslušný orgán má priamy alebo nepriamy a včasný prístup k finančným a správnym informáciám a informáciám týkajúcim sa presadzovania práva, ktoré sa vyžadujú na riadny výkon jej funkcie, vrátane možnosti analyzovať záznamy o podozrivých transakciách.

         Článok 7
   1.   Členské štáty skontrolujú v súlade so svojimi vnútroštátnymi orgánmi, právnymi predpismi a medzinárodným právom každý náklad z alebo do KĽDR na svojom území vrátane morských prístavov a letísk, ak majú informácie, ktoré ich vedú k dôvodnému podozreniu, že náklad obsahuje položky, ktorých dodávky, predaj, prevod alebo vývoz je podľa tohto rozhodnutia zakázaný.
   2.   Členské štáty so súhlasom vlajkového štátu skontrolujú lode na otvorenom mori, ak majú informácie, ktoré ich vedú k dôvodnému podozreniu, že náklad týchto lodí obsahuje položky, ktorých dodávky, predaj, prevod alebo vývoz je podľa tohto rozhodnutia zakázaný.
   3.   Členské štáty spolupracujú pri kontrolách v súlade so svojimi vnútroštátnymi právnymi predpismi podľa odsekov 1 a 2.
   4.   Lietadlá a plavidlá prepravujúce náklad z KĽDR alebo do nej podliehajú požiadavke poskytovania dodatočných informácií pred príchodom alebo odchodom o všetkých tovaroch, ktoré sa do členského štátu privážajú alebo z neho vyvážajú.
   5.   V prípadoch vykonania kontroly uvedenej v odsekoch 1 a 2 členské štáty zadržia a zlikvidujú položky, ktorých dodávky, predaj, prevod alebo vývoz je podľa tohto rozhodnutia zakázaný, v súlade s odsekom 14 rezolúcie BR OSN 1874 (2009).
   6.   Zakazuje sa poskytovanie tankovacích alebo zásobovacích služieb pre lode alebo iných služieb pre plavidlá zo strany štátnych príslušníkov členských štátov alebo z územia členských štátov lodiam KĽDR, ak majú informácie, ktoré ich vedú k dôvodnému podozreniu, že lode prevážajú položky, ktorých dodávky, predaj, prevod alebo vývoz je podľa tohto rozhodnutia zakázaný, s výnimkou prípadov, keď je poskytovanie takýchto služieb nevyhnutné na humanitárne účely, alebo kým sa tovar neskontroloval, a v prípade potreby nezadržal a nezlikvidoval, v súlade s odsekmi 1, 2 a 4.
   Článok 8
   Členské štáty prijmú potrebné opatrenia, aby boli obozretné a predchádzali tomu, aby sa na ich územiach alebo prostredníctvom ich štátnych príslušníkov uskutočňovalo špecializované vzdelávanie alebo odborná príprava štátnych príslušníkov KĽDR v disciplínach, ktoré by prispievali k aktivitám KĽDR v jadrovej oblasti citlivým z hľadiska šírenia alebo k vývoju nosičov jadrových zbraní.
   Článok 9
   1.   Rada prijme zmeny v prílohe I na základe rozhodnutí Bezpečnostnej rady alebo sankčného výboru.
   2.   Rada jednomyseľne a na základe návrhu členských štátov alebo vysokého predstaviteľa Únie pre zahraničné veci a bezpečnostnú politiku vypracuje zoznamy uvedené v prílohách II a III a prijme k nim úpravy.
   Článok 10
   1.   Ak Bezpečnostná rada alebo sankčný výbor zaradí do zoznamu osobu alebo subjekt, Rada takúto osobu alebo subjekt zahrnie do prílohy I.
   2.   Ak Rada rozhodne, že osoba alebo subjekt budú podliehať opatreniam uvedeným v článku 4 ods. 1 písm. b) a písm. c) a v článku 5 ods. 1 písm. b) a písm. c), príslušným spôsobom zmení a doplní prílohu II.
   3.   Rada oznámi svoje rozhodnutie vrátane dôvodov zaradenia do zoznamu osobe alebo subjektu, na ktoré sa vzťahujú odseky 1 a 2, a to buď priamo, v prípade, že je ich adresa známa, alebo prostredníctvom uverejnenia oznámenia, a poskytne tak tejto osobe alebo subjektu možnosť vyjadriť pripomienky.
   4.   Ak sa predložia pripomienky alebo zásadné nové dôkazy, Rada preskúma svoje rozhodnutie a príslušným spôsobom informuje osobu alebo subjekt.
   Článok 11
   1.   V prílohách I a II sa uvádzajú dôvody zaradenia osôb a subjektov do zoznamu, ako ich so zreteľom na prílohu I stanovila Bezpečnostná rada alebo sankčný výbor.
   2.   V prílohách I a II sa podľa možnosti uvádzajú aj informácie potrebné na identifikáciu dotknutých osôb alebo subjektov, ako ich pre prílohu I stanoví Bezpečnostná rada alebo sankčný výbor. Pokiaľ ide o osoby, takéto informácie môžu zahŕňať mená vrátane prezývok, dátum a miesto narodenia, štátnu príslušnosť, číslo cestovného pasu a preukazu totožnosti, pohlavie, adresu, ak je známa, a funkciu alebo povolanie. Pokiaľ ide o subjekty, tieto informácie môžu zahŕňať názvy, dátum a miesto registrácie, registračné číslo a miesto podnikania. V prílohe I sa uvádza aj dátum označenia Bezpečnostnou radou alebo sankčným výborom.
   Článok 12
   1.   Toto rozhodnutie sa preskúma a v prípade potreby zmení a doplní, najmä pokiaľ ide o kategórie osôb, subjektov alebo položiek alebo ďalších osôb, subjektov alebo položiek, na ktoré sa majú vzťahovať reštriktívne opatrenia, alebo pri zohľadnení príslušnej rezolúcie Bezpečnostnej rady.
   2.   Opatrenia ustanovené v článku 6 sa preskúmajú do šiestich mesiacov odo dňa prijatia tohto rozhodnutia.
   3.   Opatrenia uvedené v článku 4 ods. 1 písm. b) a c) a v článku 5 ods. 1 písm. b) a c) sa v pravidelných intervaloch, a aspoň každých 12 mesiacov, prehodnocujú. Vzhľadom na dotknuté osoby alebo subjekty sa opatrenia prestanú uplatňovať, ak Rada v súlade s postupom uvedeným v článku 9 ods. 2 určí, že podmienky na ich uplatňovanie už neplatia.
   Článok 13
   Spoločná pozícia Rady 2006/795/SZBP sa týmto zrušuje.
   Článok 14
   Toto rozhodnutie nadobúda účinnosť dňom jeho prijatia.

      V Bruseli 22. decembra 2010

            Za Radu

            predseda

         S. VANACKERE

      (1)  Ú. v. EÚ L 322, 22.11.2006, s. 32.

      (2)  Ú. v. EÚ L 197, 29.7.2009, s. 111.

      (3)  Ú. v. EÚ L 346, 23.12.2009, s. 47.

      (4)  Ú. v. EÚ L 88, 29.3.2007, s. 1.

      (5)  Ú. v. EÚ L 134, 29.5.2009, s. 1.

      PRÍLOHA I
      A.   Zoznam osôb, na ktoré sa vzťahuje článok 4 ods. 1 písm. a) a článok 5 ods. 1 písm. a)

                  Meno

                  Pseudonym

                  Dátum narodenia

                  Dátum označenia

                  Ďalšie informácie

                  1.

                  Yun Ho-jin

                  známy aj ako Yun Ho-chin

                  13.10.1944

                  16.7.2009

                  Riaditeľ spoločnosti Namchongang Trading Corporation; dohliada na dovoz položiek potrebných pre program obohacovania uránu.

                  2.

                  Ri Je-son

                  známy aj ako Ri Che-son

                  1938

                  16.7.2009

                  Riaditeľ Generálneho úradu pre atómovú energiu (General Bureau of Atomic Energy – GBAE), ktorý je hlavnou agentúrou riadiacou jadrový program Kórejskej ľudovodemokratickej republiky; napomáha niekoľko úsilí v jadrovej oblasti vrátane riadenia jadrového výskumného strediska v Yongbyone a spoločnosti Namchongang Trading Corporation.

                  3.

                  Hwang Sok-hwa

                  16.7.2009

                  Riaditeľ Generálneho úradu pre atómovú energiu (General Bureau of Atomic Energy – GBAE); zapája sa do jadrového programu Kórejskej ľudovodemokratickej republiky; ako vedúci Výboru pre vedenie výskumu (Scientific Guidance Bureau) v rámci GBAE pracoval vo vedeckej komisii v rámci Spoločného inštitútu pre jadrový výskum.

                  4.

                  Ri Hong-sop

                  1940

                  16.7.2009

                  Bývalý riaditeľ jadrového výskumného strediska v Yongbyone, dohliadal na tri kľúčové zariadenia, ktoré pomáhajú pri výrobe plutónia vhodného na výrobu zbraní: zariadenie na výrobu paliva, jadrový reaktor a zariadenie na prepracovanie.

                  5.

                  Han Yu-ro

                  16.7.2009

                  Riaditeľ obchodnej spoločnosti Korea Ryongaksan General Trading Corporation; zapája sa do programu Kórejskej ľudovodemokratickej republiky v oblasti balistických striel.

      B.   Zoznam subjektov, na ktoré sa vzťahuje článok 5 ods. 1 písm. a)

                  Meno

                  Pseudonym

                  Miesto

                  Dátum označenia

                  Ďalšie informácie

                  1.

                  Korea Mining Development Trading Corporation

                  známa aj ako CHANGGWANG SINYONG CORPORATION alebo EXTERNAL TECHNOLOGY GENERAL CORPORATION alebo DPRKN MINING DEVELOPMENT TRADING COOPERATION alebo „KOMID“

                  Central District, Pchjongjang, KĽDR

                  24.4.2009

                  Významný obchodník so zbraňami a hlavný vývozca tovaru a zariadení súvisiacich s balistickými raketami a konvenčnými zbraňami.

                  2.

                  Korea Ryonbong General Corporation

                  známa aj ako KOREA YONBONG GENERAL CORPORATION; kedysi známa ako LYONGAKSAN GENERAL TRADING CORPORATION

                  Pot’onggang District, Pchjongjang, KĽDR; Rakwon-dong, Pothonggang District, Pchjongjang, KĽDR

                  24.4.2009

                  Obranný koncern zameriavajúci sa na nákup pre obranný priemysel KĽDR a na podporu predaja vojenských zariadení krajiny.

                  3.

                  Tanchon Commercial Bank

                  kedysi známa ako CHANGGWANG CREDIT BANK; kedysi známa ako KOREA CHANGGWANG CREDIT BANK

                  Saemul 1-Dong Pyongchon District, Pchjongjang, KĽDR

                  24.4.2009

                  Hlavný finančný subjekt KĽDR pre predaj konvenčných zbraní, balistických rakiet a tovaru súvisiaceho s montážou a výrobou týchto zbraní.

                  4.

                  Namchongang Trading Corporation

                  známa aj ako NCG alebo NAMCHONGANG TRADING alebo NAM CHON GANG CORPORATION alebo NAMCHONGANG TRADING CO. alebo NAM CHONG GAN TRADING CORPORATION

                  Pchjongjang, KĽDR

                  16.7.2009

                  Namchongang je obchodná spoločnosť KĽDR, ktorá spadá pod General Bureau of Atomic Energy (GBAE). Namchongang bola zapojená do nákupu vákuových púmp s pôvodom v Japonsku, ktoré boli zistené v jadrovom zariadení KĽDR, ako aj do obstarávania jadrového materiálu súvisiaceho s osobou z Nemecka. Ďalej sa od 90. rokov 20. storočia zapája do nákupu hliníkových trúbok a ďalšieho zariadenia osobitne vhodného pre program obohacovania uránu. Jej predstaviteľ je bývalý diplomat, ktorý pracoval ako zástupca KĽDR počas inšpekcie Medzinárodnej agentúry pre atómovú energiu (MAAE) jadrových zariadení v Yongbyone v roku 2007. Činnosť spoločnosti Namchongang v oblasti šírenia jadrových zbraní vyvoláva vážne obavy vzhľadom na činnosť KĽDR v tejto oblasti v minulosti.

                  5.

                  Hong Kong Electronics

                  známa aj ako HONG KONG ELECTRONICS KISH CO

                  Sanaee St., Kish Island, Irán

                  16.7.2009

                  Vlastnia ju alebo kontrolujú Tanchon Commercial Bank a KOMID, alebo táto spoločnosť koná alebo údajne koná pre alebo v mene Tanchon Commercial Bank a KOMID. Spoločnosť Hong Kong Electronics presunula od roku 2007 v mene Tanchon Commercial Bank a KOMID (obe výbor označil v apríli 2009) milióny dolárov z prostriedkov spojených so šírením jadrových zbraní. Spoločnosť Hong Kong Electronics napomáhala v mene KOMID pohyb peňazí z Iránu do KĽDR.

                  6.

                  Korea Hyoksin Trading Corporation

                  známa aj ako KOREA HYOKSIN EXPORT AND IMPORT CORPORATION

                  Rakwon-dong, Pothonggang District, Pchjongjang, KĽDR

                  16.7.2009

                  Spoločnosť KĽDR so sídlom v Pchjongjangu, ktorá spadá pod Korea Ryonbong General Corporation (výbor ju označil v apríli 2009) a je zapojená do vývoja zbraní hromadného ničenia.

                  7.

                  Generálny úrad pre atómovú energiu – General Bureau of Atomic Energy (GBAE)

                  známy aj ako General Department of Atomic Energy (GDAE)

                  Haeudong, Pyongchen District, Pchjongjang, KĽDR

                  16.7.2009

                  GBAE je zodpovedný za jadrový program KĽDR, ktorého súčasťou je aj jadrové výskumné stredisko v Yongbyone a jeho výskumný reaktor na výrobu plutónia s kapacitou 5 MWe (25 MWt), ako aj jeho zariadenia na výrobu paliva a prepracovanie. GBAE sa stretol a rokoval s Medzinárodnou agentúrou pre atómovú energiu o jadrových otázkach. GBAE je hlavná vládna agentúra KĽDR, ktorá dohliada na jadrové programy vrátane fungovania jadrového výskumného strediska v Yongbyone.

                  8.

                  Korean Tangun Trading Corporation

                  Pchjongjang, KĽDR

                  16.7.2009

                  Korea Tangun Trading Corporation spadá pod Druhú akadémiu prírodných vied KĽDR a zodpovedá predovšetkým za nákup tovaru a technológií na podporu obranných výskumných a vývojových programov KĽDR vrátane – ale nie výlučne – programov v oblasti zbraní hromadného ničenia a ich nosičov a ich nákupu vrátane materiálov, ktoré sú pod dohľadom alebo zakázané v rámci príslušných multilaterálnych systémov kontroly.

      PRÍLOHA II
      A.   Zoznam osôb, na ktoré sa vzťahuje článok 4 ods. 1 písm. b) a článok 5 ods. 1 písm. b)

                  #

                  Meno
                  (a prípadné prezývky)

                  Identifikačné informácie

                  Dôvody

                  1.

                  CHANG Song-taek (alias JANG Song-Taek)

                  Dátum narodenia: 2. 2. 1946 alebo 6. 2. 1946 alebo 23. 2. 1946 (provincia Hamgyongbuk-do)
                  Číslo cestovného pasu (od roku 2006): PS 736420617

                  Člen Národnej obrannej komisie. Riaditeľ správneho oddelenia Kórejskej strany pracujúcich.

                  2.

                  CHON Chi Bu

                  Člen Generálneho úradu pre jadrovú energiu, bývalý technický riaditeľ jadrového výskumného strediska Yongbyon.

                  3.

                  CHU Kyu-Chang (alias JU Kyu-Chang)

                  Dátum narodenia: medzi 1928 a 1933

                  Prvý námestník oddelenia pre obranný priemysel (balistický program) Kórejskej strany pracujúcich, člen Národnej obrannej komisie.

                  4.

                  HYON Chol-hae

                  Rok narodenia: 1934 (Mandžusko, Čína)

                  Námestník riaditeľa oddelenia všeobecnej politiky ľudových ozbrojených síl (vojenský poradca Kim Čong-ila).

                  5.

                  JON Pyong-ho

                  Rok narodenia: 1926

                  Tajomník Ústredného výboru Kórejskej strany pracujúcich, vedúci oddelenia pre vojenský priemysel na ústrednom výbore, ktorý kontroluje druhý hospodársky výbor ústredného výboru, člen Národnej obrannej komisie.

                  6.

                  KIM Yong-chun (alias Young-chun)

                  Dátum narodenia: 4. 3. 1935Číslo cestovného pasu: 554410660

                  Podpredseda Národnej obrannej komisie, minister ľudových ozbrojených síl, osobitný poradca Kim Čong-ila pre jadrovú stratégiu.

                  7.

                  O Kuk-Ryol

                  Rok narodenia: 1931
                  (provincia Ťi-lin, Čína)

                  Podpredseda Národnej obrannej komisie, ktorá dohliada na nákup najnovšej technológie zo zahraničia pre jadrové a balistické programy.

                  8.

                  PAEK Se-bong

                  Rok narodenia: 1946

                  Predseda druhého hospodárskeho výboru (zodpovedného za balistický program) Ústredného výboru Kórejskej strany pracujúcich. Člen Národnej obrannej komisie.

                  9.

                  PAK Jae-gyong (alias Chae-Kyong)

                  Rok narodenia: 1933
                  Číslo cestovného pasu: 554410661

                  Námestník riaditeľa oddelenia všeobecnej politiky ľudových ozbrojených síl a námestník riaditeľa logistického úradu ľudových ozbrojených síl (vojenský poradca Kim Čong-ila).

                  10.

                  PYON Yong Rip (alias Yong-Nip)

                  Dátum narodenia: 20. 9. 1929Číslo cestovného pasu: 645310121 (vydaný 13. 9. 2005)

                  Prezident Akadémie vied zapojenej do biologického výskumu súvisiaceho so ZHN.

                  11.

                  RYOM Yong

                  Riaditeľ Generálneho úradu pre jadrovú energiu (subjekt označený OSN), poverený medzinárodnými vzťahmi.

                  12.

                  SO Sang-kuk

                  Dátum narodenia: medzi 1932 a 1938

                  Vedúci katedry jadrovej fyziky na Univerzite Kim Il Sung.

      B.   Zoznam subjektov, na ktoré sa vzťahuje článok 5 ods. 1 písm. b)

                  #

                  Meno
                  (a prípadné prezývky)

                  Identifikačné informácie

                  Dôvody

                  1.

                  Green Pine Associated Corporation (alias: Chongsong Yonhap; Ch’o’ngsong Yo’nhap)

                  c/o Reconnaissance General Bureau Headquarters, Hyongjesan-Guyok, Pchjongjang/ Nungrado, Pchjongjang

                  Na spoločnosť Ch’o’ngsong Yo’nhap sa majú vzťahovať sankcie z dôvodu vývozu zbraní alebo súvisiaceho materiálu zo Severnej Kórei. Spoločnosť Green Pine sa špecializuje na výrobu vojenských námorných plavidiel a výzbroje, akými sú ponorky, vojenské lode a systémy riadených striel, a vyvážala torpéda a poskytovala technickú pomoc iránskym spoločnostiam v oblasti obrany. Spoločnosť Green Pine je zodpovedná za vývoz približne polovice zbraní a súvisiaceho materiálu, ktoré Severná Kórea vyváža, a prevzala veľa činností spoločnosti KOMID po jej označení zo strany BR OSN.

                  2.

                  Korea Heungjin Trading Company

                  Miesto: Pchjongjang

                  Subjekt so sídlom v Pchjongjangu využívaný spoločnosťou Korea Mining Development Trading Corporation (KOMID) na účely obchodovania (spoločnosť KOMID bola 24. 4. 2009 označená Organizáciou Spojených národov). Spoločnosť Korea Taesong Trading Company je tiež podozrivá, že sa podieľala na dodávke tovarov súvisiacich s raketami iránskej spoločnosti Shahid Hemmat Industrial Group.

                  3.

                  Korean Pugang mining and Machinery Corporation ltd

                  Dcérska spoločnosť spoločnosti Korea Ryongbong General Corporation (subjekt označený OSN 24. 4. 2009); prevádzkuje zariadenia na výrobu hliníkového prášku, ktorý sa môže použiť v raketách.

                  4.

                  Korea Teasong Trading Company

                  Miesto: Pchjongjang

                  Subjekt so sídlom v Pchjongjangu využívaný spoločnosťou Korea Mining Development Trading Corporation (KOMID) na účely obchodovania (spoločnosť KOMID bola 24. 4. 2009 označená Organizáciou Spojených národov). Spoločnosť Korea Taesong Trading Company konala v jednaniach so Sýriou v mene spoločnosti KOMID.

                  5.

                  Korean Ryengwang Trading Corporation

                  Rakwon-dong, štvrť Pothonggang, Pchjongjang, Severná Kórea

                  Dcérska spoločnosť spoločnosti Korea Ryongbong General Corporation (subjekt označený OSN 24. 4. 2009).

                  6.

                  Druhý hospodársky výbor a Druhá akadémia prírodných vied (Second Economic Committee and Second Academy of Natural Sciences)

                  Druhý hospodársky výbor je zapojený do kľúčových aspektov programu riadených striel Severnej Kórey. Druhý hospodársky výbor je zodpovedný za dohľad nad výrobou balistických rakiet Severnej Kórey. Riadi aj činnosti spoločnosti KOMID (spoločnosť KOMID bola 24. 4. 2009 označená Organizáciou Spojených národov). Je organizáciou na národnej úrovni zodpovednou za výskum a vývoj systémov moderných zbraní Severnej Kórey vrátane riadených striel a pravdepodobne jadrových zbraní. Využíva niekoľko dcérskych organizácií na získanie technológií, zariadení a informácií zo zámoria vrátane spoločnosti Korea Tangun Trading Corporation, a to na účely použitia v programoch Severnej Kórey týkajúcich sa riadených striel a pravdepodobne jadrových zbraní.

                  7.

                  Sobaeku United Corp. (alias Sobaeksu United Corp.)

                  Štátna spoločnosť zapojená do výskumu alebo nákupu citlivých výrobkov alebo zariadení. Vlastní viacero ložísk prírodného grafitu, ktoré surovinami zásobujú dva závody na spracovanie, ktoré okrem iného vyrábajú grafitové bloky, ktoré možno použiť v oblasti riadených striel.

                  8.

                  Jadrové výskumné stredisko Yongbyon

                  Výskumné stredisko, ktoré sa podieľalo na výrobe plutónia použiteľného na výrobu zbraní. Stredisko spadá pod Generálny úrad pre jadrovú energiu (subjekt označený Organizáciou Spojených národov 16. 7. 2009).

      PRÍLOHA III
      A.   Zoznam osôb, na ktoré sa vzťahuje článok 4 ods. 1 písm. c) a článok 5 ods. 1 písm. c)

                  #

                  Meno
                  (a prípadné prezývky)

                  Identifikačné informácie

                  Dôvody

                  1.

                  JON Il-chun

                  Dátum narodenia: 24. 8. 1941

                  Vo februári 2010 bol KIM Tong-un odvolaný z funkcie riaditeľa kancelárie 39, ktorá sa podieľa na financovaní šírenia a ktorá je okrem iného zodpovedná za nákup tovaru mimo diplomatických zastupiteľstiev KĽDR pri obchádzaní sankcií. Nahradil ho JON Il-chun. JON Il-chun sa tiež označuje za jedného z vedúcich predstaviteľov Štátnej rozvojovej banky.

                  2.

                  KIM Tong-un

                  Bývalý riaditeľ „kancelárie 39“ Ústredného výboru Kórejskej strany pracujúcich, ktorá sa zaoberá financovaním šírenia ZHN.

      B.   Zoznam subjektov, na ktoré sa vzťahuje článok 5 ods. 1 písm. c)

                  #

                  Meno
                  (a prípadné prezývky)

                  Identifikačné informácie

                  Dôvody

                  1.

                  Korea Daesong Bank
                  (alias: Choson Taesong Unhaeng; Taesong Bank)

                  Adresa: Segori-dong, Gyongheung St., štvrť Potonggang, PchjongjangTel.: 850 2 381 8221
                  Tel.: 850 2 18111 ext. 8221
                  Fax: 850 2 381 4576

                  Finančná inštitúcia Severnej Kórey, ktorá je priamo podriadená kancelárii 39 a ktorá sa zapája do uľahčovania financovania projektov Severnej Kórey týkajúcich sa šírenia zbraní hromadného ničenia.

                  2.

                  Korea Daesong General Trading Corporation
                  (alias: Daesong Trading; Daesong Trading Company; Korea Daesong Trading Company; Korea Daesong Trading Corporation)

                  Adresa: Pulgan Gori Dong 1, štvrť Potonggang, PchjongjangTel.: 850 2 18111 ext. 8204/8208
                  Tel.: 850 2 381 8208/4188
                  Fax: 850 2 381 4431/4432

                  Spoločnosť, ktorá je podriadená kancelárii 39 a ktorá sa používa na uľahčenie zahraničných transakcií v mene kancelárie 39.
                  Riaditeľ kancelárie 39 Kim Tong-un je uvedený na zozname v prílohe V k nariadeniu Rady č. 1283/2009.

      PRÍLOHA IV
      Zoznam pobočiek a dcérskych spoločností, na ktoré sa vzťahuje článok 6 ods. 1 písm. b)

      PRÍLOHA V
      Zoznam pobočiek, dcérskych spoločností a finančných subjektov, na ktoré sa vzťahuje článok 6 ods. 1 písm. c) a d)


title: Rozhodnutie Rady prijaté po vzájomnej dohode so zvoleným predsedom Komisie zo 4. decembra 2009 , ktorým sa prijíma zoznam ďalších osôb, ktoré Rada navrhuje na vymenovanie za členov Komisie

text:
               8.12.2009

               SK

               Úradný vestník Európskej únie

               L 321/51

      ROZHODNUTIE RADY

   prijaté po vzájomnej dohode so zvoleným predsedom Komisie
   zo 4. decembra 2009,
   ktorým sa prijíma zoznam ďalších osôb, ktoré Rada navrhuje na vymenovanie za členov Komisie
   (2009/903/EÚ)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 17 ods. 3 a ods. 4 a ods. 7 druhý pododsek,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 106a,
   keďže:

               (1)

               V dôsledku okolností súvisiacich s ratifikáciou Lisabonskej zmluvy ostala Komisia vymenovaná 22. novembra 2004 vo funkcii po 31. októbri 2009 do skončenia procesu vymenovania novej Komisie v súlade ustanoveniami Zmluvy o Európskej únie zmenenými a doplnenými Lisabonskou zmluvou.

               (2)

               Na obdobie do 31. októbra 2014 je potrebné vymenovať novú Komisiu zloženú z jedného štátneho príslušníka za každý členský štát vrátane jej predsedu a vysokého predstaviteľa Únie pre zahraničné veci a bezpečnostnú politiku.

               (3)

               Európska rada určila Josého Manuela DURÃOA BARROSA za osobu, ktorú navrhne Európskemu parlamentu ako predsedu Komisie, a Európsky parlament navrhnutého kandidáta zvolil.

               (4)

               V súlade s článkom 18 ods. 1 Zmluvy o Európskej únii Európska rada so súhlasom predsedu Komisie vymenuje vysokého predstaviteľa Únie pre zahraničné veci a bezpečnostnú politiku.

               (5)

               Rada má po vzájomnej dohode so zvoleným predsedom Komisie prijať zoznam ďalších osôb, ktoré navrhuje vymenovať za členov Komisie do 31. októbra 2014.

               (6)

               V súlade s článkom 17 ods. 7 tretím pododsekom Zmluvy o Európskej únii predseda, vysoký predstaviteľ Únie pre zahraničné veci a bezpečnostnú politiku a ostatní členovia Komisie podliehajú ako celok schváleniu Európskeho parlamentu,

         PRIJALA TOTO ROZHODNUTIE:
   Článok 1
   Po vzájomnej dohode so zvoleným predsedom Komisie pánom Josém Manuelom DURÃOM BARROSOM Rada navrhuje, aby za členov Komisie na obdobie do 31. októbra 2014 boli vymenované tieto osoby:

               pán Joaquín ALMUNIA AMANN

               pán László ANDOR

               pán Michel BARNIER

               pán Dacian CIOLOȘ

               pán John DALLI

               pani Maria DAMANAKI

               pán Karel DE GUCHT

               pán Štefan FÜLE

               pani Máire GEOGHEGAN-QUINN

               pán Johannes HAHN

               pani Connie HEDEGAARD

               pani Rumiana JELEVA

               pán Siim KALLAS

               pani Neelie KROES

               pán Janusz LEWANDOWSKI

               pani Cecilia MALMSTRÖM

               pán Günther H. OETTINGER

               pán Andris PIEBALGS

               pán Janez POTOČNIK

               pani Viviane REDING

               pán Olli REHN

               pán Maroš ŠEFČOVIČ

               pán Algirdas Gediminas ŠEMETA

               pán Antonio TAJANI

               pani Androulla VASSILIOU.

         Článok 2
   Toto rozhodnutie sa postúpi Európskemu parlamentu.
   Uverejní sa v Úradnom vestníku Európskej únie.

      V Bruseli 4. decembra 2009

            Za Radu

            predsedníčka

         E. BJÖRLING


               29.8.2017

               SK

               Úradný vestník Európskej únie

               C 285/207

         P7_TA(2014)0115
   Vymenovanie člena Dvora audítorov – Oskar HERICS (AT)
   Rozhodnutie Európskeho parlamentu z 25. februára 2014 o návrhu na vymenovanie Oskara Hericsa za člena Dvora audítorov (C7-0009/2014 – 2014/0802(NLE))
   (Konzultácia)
   (2017/C 285/32)

      Európsky parlament,

               —

               so zreteľom na článok 286 ods. 2 Zmluvy o fungovaní Európskej únie, v súlade s ktorým Rada konzultovala s Európskym parlamentom (C7-0009/2014),

               —

               so zreteľom na článok 108 rokovacieho poriadku,

               —

               so zreteľom na správu Výboru pre kontrolu rozpočtu (A7-0128/2014),

               A.

               keďže Výbor Európskeho parlamentu pre kontrolu rozpočtu posúdil kvalifikáciu navrhovaného kandidáta, najmä pokiaľ ide o podmienky uvedené v článku 286 ods. 1 Zmluvy o fungovaní Európskej únie;

               B.

               keďže Výbor pre kontrolu rozpočtu na svojej schôdzi 17. februára 2014 vypočul kandidáta Rady na člena Dvora audítorov;

               1.

               súhlasí s návrhom Rady vymenovať Oskara Hericsa za člena Dvora audítorov;

               2.

               poveruje svojho predsedu, aby postúpil toto rozhodnutie Rade a pre informáciu Dvoru audítorov, ako aj ostatným inštitúciám Európskej únie a kontrolným orgánom členských štátov.


title: 2012/556/EÚ: Rozhodnutie Európskeho parlamentu z  10. mája 2012 o absolutóriu za plnenie všeobecného rozpočtu Európskej únie za rozpočtový rok 2010, oddiel VI – Európsky hospodársky a sociálny výbor

text:
               17.10.2012

               SK

               Úradný vestník Európskej únie

               L 286/109

         ROZHODNUTIE EURÓPSKEHO PARLAMENTU
   z 10. mája 2012
   o absolutóriu za plnenie všeobecného rozpočtu Európskej únie za rozpočtový rok 2010, oddiel VI – Európsky hospodársky a sociálny výbor
   (2012/556/EÚ)
   EURÓPSKY PARLAMENT,

               —

               so zreteľom na všeobecný rozpočet Európskej únie na rozpočtový rok 2010 (1),

               —

               so zreteľom na ročnú účtovnú závierku Európskej únie za rozpočtový rok 2010 [KOM(2011) 473 – C7-0261/2011] (2),

               —

               so zreteľom na výročnú správu Európskeho hospodárskeho a sociálneho výboru pre orgán udeľujúci absolutórium o vnútorných auditoch vykonaných v roku 2010,

               —

               so zreteľom na výročnú správu Dvora audítorov o plnení rozpočtu za rozpočtový rok 2010 spolu s odpoveďami inštitúcií (3),

               —

               so zreteľom na vyhlásenie o vierohodnosti (4) vedenia účtov a zákonnosti a správnosti príslušných operácií, ktoré poskytol Dvor audítorov za rozpočtový rok 2010 v súlade s článkom 287 Zmluvy o fungovaní Európskej únie,

               —

               so zreteľom na článok 314 ods. 10 a články 317, 318 a 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho články 50, 86, 145, 146 a 147,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu (A7-0092/2012),

               1.

               udeľuje absolutórium generálnemu tajomníkovi Európskeho hospodárskeho a sociálneho výboru za plnenie rozpočtu Európskeho hospodárskeho a sociálneho výboru za rozpočtový rok 2010;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, Rade, Komisii, Súdnemu dvoru Európskej únie, Dvoru audítorov, európskemu ombudsmanovi a európskemu dozornému úradníkovi pre ochranu údajov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ L 64, 12.3.2010.

      (2)  Ú. v. EÚ C 332, 14.11.2011, s. 1.

      (3)  Ú. v. EÚ C 326, 10.11.2011, s. 1.

      (4)  Ú. v. EÚ C 332, 14.11.2011, s. 134.

      (5)  Ú. v. ES L 248, 16.9.2002, s. 1.
    ---documentbreak---

               17.10.2012

               SK

               Úradný vestník Európskej únie

               L 286/110

         UZNESENIE EURÓPSKEHO PARLAMENTU
   z 10. mája 2012
   s poznámkami, ktoré je neoddeliteľnou súčasťou rozhodnutia o absolutóriu za plnenie všeobecného rozpočtu Európskej únie za rozpočtový rok 2010, oddiel VI – Európsky hospodársky a sociálny výbor
   EURÓPSKY PARLAMENT,

               —

               so zreteľom na všeobecný rozpočet Európskej únie na rozpočtový rok 2010 (1),

               —

               so zreteľom na ročnú účtovnú závierku Európskej únie za rozpočtový rok 2010 [KOM(2011) 473 – C7-0261/2011] (2),

               —

               so zreteľom na výročnú správu Európskeho hospodárskeho a sociálneho výboru pre orgán udeľujúci absolutórium o vnútorných auditoch vykonaných v roku 2010,

               —

               so zreteľom na výročnú správu Dvora audítorov o plnení rozpočtu za rozpočtový rok 2010 spolu s odpoveďami inštitúcií (3),

               —

               so zreteľom na vyhlásenie o vierohodnosti (4) vedenia účtov a zákonnosti a správnosti príslušných operácií, ktoré poskytol Dvor audítorov za rozpočtový rok 2010 v súlade s článkom 287 Zmluvy o fungovaní Európskej únie,

               —

               so zreteľom na článok 314 ods. 10 a články 317, 318 a 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho články 50, 86, 145, 146 a 147,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu (A7-0092/2012),

               1.

               konštatuje, že v roku 2010 Európsky hospodársky a sociálny výbor disponoval viazanými rozpočtovými prostriedkami v celkovej sume 127 200 000 EUR (122 000 000 EUR v roku 2009) a že miera plnenia týchto rozpočtových prostriedkov bola 98 % (98 % v roku 2009); zdôrazňuje, že rozpočet Európskeho hospodárskeho a sociálneho výboru je čisto administratívny, 70 % prostriedkov je vynaložených na osoby pracujúce v inštitúcii a 30 % na budovy, hnuteľný majetok, vybavenie a rôzne prevádzkové výdavky;

               2.

               vyzýva Európsky hospodársky a sociálny výbor, aby počas budúcich rokov obmedzil zvyšovanie svojho rozpočtu na absolútne minimum a aby financoval rozsiahle nové činnosti najmä prostredníctvom úspor;

               3.

               pripomína požiadavku, ktorú uviedol vo svojom uznesení z 10. mája 2011 (6) o absolutóriu Európskemu hospodárskemu a sociálnemu výboru za rozpočtový rok 2009, aby sa bezodkladne vykonalo komplexné preskúmanie výdavkov vo všetkých oblastiach činnosti s cieľom zabezpečiť, aby sa všetky výdavky vynakladali účelne a identifikovať prípadné úspory, ktoré by umožnili znížiť tlak na rozpočet v súčasnom období úsporných opatrení pre Úniu;

               4.

               víta skutočnosť, že Dvor audítorov vo svojej výročnej správe na základe svojej audítorskej práce odhadol, že v platbách v celku za rozpočtový rok končiaci sa 31. decembrom 2010, ktoré sa vzťahujú na administratívne a iné výdavky inštitúcii a orgánov, sa nevyskytli významné chyby; najpravdepodobnejšia miera chýb, pokiaľ ide o administratívne výdavky vo všeobecnosti, sa odhaduje na 0,4 % (body 7.9 a 7.10);

               5.

               zdôrazňuje, že Dvor audítorov vo svojej výročnej správe za rok 2010 uviedol pripomienky týkajúce sa úhrady cestovných nákladov členov Európskeho hospodárskeho a sociálneho výboru a verejného obstarávania v užšej súťaži;

               6.

               s uspokojením konštatuje, že Predsedníctvo Európskeho hospodárskeho a sociálneho výboru schválilo 6. decembra 2011 reformu systému úhrady nákladov členov, ktorej cieľom je najmä uhrádzať cestovné lístky výhradne na základe skutočných nákladov, ktorou sa denné diéty a príspevky na dopravu vyrovnali s príspevkami uhrádzanými Európskym parlamentom, a ktorá ustanovuje kompenzačné príspevky za čas venovaný členmi na výkon svojich funkcií a za príslušné administratívne náklady, a to všetko vzhľadom na skutočnosť, že členovia Európskeho hospodárskeho a sociálneho výboru nepoberajú žiadnu formu odmeny ani dôchodku z rozpočtu Únie;

               7.

               podporuje a očakáva skoré zavedenie vyššie uvedeného rozhodnutia zo 6. decembra 2011;

               8.

               vyjadruje údiv nad vysokým počtom a dĺžkou letov (v priemere 2 000 km) fakturovaných členmi Európskeho hospodárskeho a sociálneho výboru v roku 2010; žiada Európsky hospodársky a sociálny výbor o vypracovanie podrobného zoznamu všetkých fakturovaných letov za rok 2010 s uvedením miesta odletu, medzipristátia, cieľovej destinácie, dĺžky letu a nákladov, ktoré vznikli európskym daňovým poplatníkom;

               9.

               víta skutočnosť, že počas schôdze Predsedníctva Európskeho hospodárskeho a sociálneho výboru 21. februára 2012 boli zavedené zmeny týkajúce sa potvrdenia o účasti a úhrady za účasť na videokonferenciách v súlade s usmerneniami Európskeho parlamentu (posilnenie záruk odôvodnenia úhrad uvedené v článku 12 rozhodnutia Predsedníctva Európskeho hospodárskeho a sociálneho výboru z 21. februára 2012 o náhrade vzniknutých výdavkov a príspevkov poskytnutých členom výboru a delegátom poradných výborov, ako aj ich prípadným náhradníkom, a vypustenie bodu týkajúceho sa videokonferencií); netrpezlivo očakáva výsledky rokovaní medzi Európskym hospodárskym a sociálnym výborom a Radou v záujme dosiahnutia konečného a uspokojivého riešenia týchto otázok, pri ktorých rozhodnutie závisí od Rady;

               10.

               s uspokojením berie na vedomie rozhodnutie Predsedníctva Európskeho hospodárskeho a sociálneho výboru, na základe ktorého sa plánuje zverejniť vyhlásenia o finančných záujmoch členov; s potešením konštatuje, že toto rozhodnutie sa už zrealizovalo;

               11.

               víta nedávno vyjadrený a silný záujem členov Európskeho hospodárskeho a sociálneho výboru o finančné a rozpočtové záležitosti, najmä v skupine pre rozpočet, ktorý zahŕňa zapojenie sa v plnej miere do zostavovania rozpočtu, ako aj do monitorovania jeho plnenia; želá si posilnenie spolupráce členov Európskeho hospodárskeho a sociálneho výboru s Výborom pre kontrolu rozpočtu Európskeho parlamentu;

               12.

               víta skutočnosť, že obidvom výborom – Výboru regiónov a Európskemu hospodárskemu a sociálnemu výboru – sa 27. decembra 2011 nakoniec podarilo získať certifikát EMAS (schéma Európskej únie pre environmentálne manažérstvo a audit); očakáva, že bude každoročne informovaný o plánovanom a/alebo dosiahnutom pokroku s cieľom ďalej znižovať negatívny vplyv činností výborov na životné prostredie;

               13.

               vyjadruje spokojnosť s výsledkami, na ktoré sa poukazuje v hodnotiacej správe v polovici trvania o fungovaní dohody o administratívnej spolupráci medzi Výborom regiónov a Európskym hospodárskym a sociálnym výborom; poznamenáva predovšetkým, že vytvorenie spoločných útvarov umožnilo týmto dvom výborom dosiahnuť rozpočtové úspory; vyjadruje želanie, aby tieto výbory uplatnili odporúčania týkajúce sa oblastí personálu (harmonizovanejšie pravidlá), sociálnych a zdravotníckych služieb a vnútorných útvarov;

               14.

               navrhuje, aby sa zvýšila zlučiteľnosť prioritných rozpočtových riadkov týchto dvoch výborov; je presvedčený, že by to mohlo viesť k zvýšeniu úspor a k ďalšiemu zintenzívneniu medziinštitucionálnej spolupráce;

               15.

               víta rozhodnutie, ktoré Európsky hospodársky a sociálny výbor prijal 24. apríla 2012, aby zorganizoval hodnotenie svojej práce tak, ako to už uskutočnil Výbor regiónov (CAF (7): rámec na samohodnotenie verejných správ) na základe odporúčania obsiahnutého v tomto uznesení, ako ho prijal Výbor pre kontrolu rozpočtu 27. marca 2012;

               16.

               s uspokojením tiež konštatuje, že Európsky hospodársky a sociálny výbor uznal v plnej miere pripomienky Dvora audítorov a všetkým povoľujúcim úradníkom vymenovaným subdelegovaním bolo zaslané upozornenie týkajúce sa dôležitých prvkov, ktoré treba zohľadňovať v rámci postupov verejného obstarávania; zároveň berie na vedomie, že Európsky hospodársky a sociálny výbor zvýši svoje úsilie s cieľom zabezpečiť, aby v hodnotiacich výboroch boli k dispozícii ľudia s požadovanými skúsenosťami z oblasti verejného obstarávania;

               17.

               žiada Európsky hospodársky a sociálny výbor, aby zlepšil kvalitu súhrnu činností Útvaru pre vnútorný audit s cieľom umožniť Európskemu parlamentu, aby zhodnotil mechanizmy dohľadu a kontroly v rámci Európskeho hospodárskeho a sociálneho výboru; trvá na tom, aby bol súhrn informatívny a výstižný; vyzýva Európsky hospodársky a sociálny výbor, aby opravenú verziu bezodkladne zaslal príslušnému výboru;

               18.

               považuje prílohu D výročnej správy o činnosti, v ktorej sa uvádzajú ukazovatele činností a výkonnosti, za veľmi užitočnú; vyjadruje obavy v súvislosti so skutočnosťou, že 12,3 % vyžiadaných tlmočníckych služieb bolo zrušených, čo predstavuje náklady vo výške 913 344 EUR; očakáva, že bude informovaný o naliehavých opatreniach prijatých s cieľom napraviť túto situáciu;

               19.

               požaduje lepšie finančné plánovanie a rozpočtové riadenie s cieľom predchádzať podobným situáciám v budúcnosti;

               20.

               očakáva, že výročná správa o činnosti bude v budúcnosti doplnená o podrobný prehľad všetkých ľudských zdrojov, ktorými Európsky hospodársky a sociálny výbor disponuje, a to podľa kategórie, platovej triedy, pohlavia, účasti na odbornom vzdelávaní a štátnej príslušnosti;

               21.

               opakuje voju žiadosť ombudsmanovi, aby informoval Výbor pre kontrolu rozpočtu o výsledkoch vyšetrovania týkajúceho sa postupu povýšenia zamestnancov;

               22.

               žiada, aby sa všetky stanoviská Európskeho hospodárskeho a sociálneho výboru pripájali k príslušným spisom.

      (1)  Ú. v. EÚ L 64, 12.3.2010.

      (2)  Ú. v. EÚ C 332, 14.11.2011, s. 1.

      (3)  Ú. v. EÚ C 326, 10.11.2011, s. 1.

      (4)  Ú. v. EÚ C 332, 14.11.2011, s. 134.

      (5)  Ú. v. ES L 248, 16.9.2002, s. 1.

      (6)  Ú. v. EÚ L 250, 27.9.2011, s. 98.

      (7)  Spoločný hodnotiaci rámec, Európsky inštitút verejnej správy, Maastricht, 2006.